ΑΠΟΦΑΣΕΙΣ
Αριθμ. 719/545
Περί συστάσεως και λειτουργίας του Εκκλησιαστικού Ιδρύματος υπό την επωνυμία «ΚΕΝΤΡΟΝ
ΕΠΙΜΟΡΦΩΣΗΣ ΚΑΙ ΔΙΑ ΒΙΟΥ ΜΑΘΗΣΗΣ (Κ.Ε.ΔΙ.
ΒΙ.Μ.)» της Ιεράς Μητροπόλεως Ιωαννίνων.
Η ΙΕΡΑ ΣΥΝΟΔΟΣ
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Λαβούσα υπόψη:
1. Τ-ην παρ. 4 του άρθρου 1 και την παρ. 2 του άρθρου
29 του ν. 590/1977 «Περί του Καταστατικού Χάρτου της
Εκκλησίας της Ελλάδος» (Α’ 146),
2. τις υποχρεώσεις της ποιμαινούσης Εκκλησίας προς
το χριστεπώνυμο πλήρωμα, οι οποίες απορρέουν από
τις Ευαγγελικές επιταγές, τους Ιερούς Κανόνες και τους
Νόμους του Κράτους,
3. τις υφιστάμενες κοινωνικές, ποιμαντικές και πνευματικές ανάγκες της Ιεράς Μητροπόλεως Ιωαννίνων,
4. την υπ’ αρ. 365/183/20.2.2024 πρόταση του Σεβασμιωτάτου Μητροπολίτου Ιωαννίνων Μαξίμου,
5. την υπ’ αρ. 462/26.2.2024 γνωμοδότηση της Νομικής Υπηρεσίας της Ιεράς Συνόδου της Εκκλησίας της
Ελλάδος και
6. την από 5.3.2024 Απόφαση της Διαρκούς Ιεράς Συνόδου,
συνιστά Εκκλησιαστικό Ίδρυμα υπό την επωνυμία «ΚΕΝΤΡΟΝ ΕΠΙΜΟΡΦΩΣΗΣ ΚΑΙ ΔΙΑ ΒΙΟΥ ΜΑΘΗΣΗΣ (Κ.Ε.ΔΙ.
ΒΙ.Μ.)» της Ιεράς Μητροπόλεως Ιωαννίνων, ως εξής:
ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ
ΕΠΩΝΥΜΙΑ «ΚΕΝΤΡΟΝ ΕΠΙΜΟΡΦΩΣΗΣ ΚΑΙ ΔΙΑ
ΒΙΟΥ ΜΑΘΗΣΗΣ (Κ.Ε.ΔΙ.ΒΙ.Μ.)»
ΤΗΣ ΙΕΡΑΣ ΜΗΤΡΟΠΟΛΕΩΣ ΙΩΑΝΝΙΝΩΝ
Άρθρο 1
Γενικό πλαίσιο
Συνιστάται εκκλησιαστικό Ίδρυμα (ΝΠΙΔ) με την επωνυμία «Κέντρον Επιμόρφωσης και Διά Βίου Μάθησης»
της Ιεράς Μητροπόλεως Ιωαννίνων (εφεξής: Κ.Ε.ΔΙ.ΒΙ.Μ.
της Ι.Μ.Ι.), το οποίο αποτελεί υπηρεσιακή μονάδα της
Ιεράς Μητροπόλεως, η λειτουργία της οποίας εντάσσεται στο πλαίσιο της γενικότερης εκπαιδευτικής και μορ-
φωτικής πολιτικής και στρατηγικής αυτής. Σκοπός του
ιδρύματος είναι να προάγει τους εκπαιδευτικούς και μορφωτικούς σκοπούς της Ιεράς Μητροπόλεως Ιωαννίνων.
Δράσεις της Ιεράς Μητροπόλεως Ιωαννίνων και των
μελών της, κληρικών και λαϊκών, οι οποίες αφορούν στην
επιμόρφωση, στη συνεχιζόμενη εκπαίδευση, στην κατάρτιση και εν γένει στη Διά Βίου Μάθηση πραγματο-
ποιούνται μέσω του Κ.Ε.ΔΙ.ΒΙ.Μ. και διέπονται από τους
κανόνες που θέτει το θεσμικό πλαίσιο της Ιεράς Μητροπόλεως Ιωαννίνων και ο παρών Κανονισμός. Το Κ.Ε.ΔΙ.
ΒΙ.Μ. μπορεί να οργανώνει και να πραγματοποιεί προγράμματα σπουδών μη τυπικής εκπαίδευσης, τα οποία
οδηγούν στην απονομή αντίστοιχων πιστοποιητικών,
καθώς και κάθε μορφής έργο/πρόγραμμα, το οποίο σχετίζεται με τη Διά Βίου Μάθηση.
Το Κ.Ε.ΔΙ.ΒΙ.Μ. εδρεύει στα Ιωάννινα και στεγάζεται
στα Γραφεία της Ιεράς Μητροπόλεως Ιωαννίνων, επί
της οδού Πατριάρχου Ιωακείμ Γ’ 10 στα Ιωάννινα. Φέρει δε σφραγίδα με την ένδειξη «ΙΕΡΑ ΜΗΤΡΟΠΟΛΗ
ΙΩΑΝΝΙΝΩΝ - ΚΕΝΤΡΟΝ ΕΠΙΜΟΡΦΩΣΗΣ ΚΑΙ ΔΙΑ ΒΙΟΥ
ΜΑΘΗΣΗΣ» περιμετρικά και στο κέντρο σταυρό, σχέδιο
παλαιοχριστιανικού τύπου. Ο παρών Κανονισμός Λειτουργίας καθορίζει γενικότερα θέματα οργάνωσης και
λειτουργίας του Κ.Ε.ΔΙ.ΒΙ.Μ. καθώς και ειδικότερα θέματα
που αφορούν στην έγκριση, οργάνωση και λειτουργία
των προγραμμάτων του.
Άρθρο 2
Κτιριακή υποδομή
Το Κ.Ε.ΔΙ.ΒΙ.Μ. στεγάζεται σε χώρους και δομές της
δικαιοδοσίας της Ιεράς Μητροπόλεως Ιωαννίνων.
Διαθέτει κατάλληλα εξοπλισμένους χώρους διοίκησης
και εκπαίδευσης για την υλοποίηση δράσεων συνεχιζόμενης εκπαίδευσης και επιμόρφωσης, ορισμένοι εκ
των οποίων είναι προσβάσιμοι για άτομα με αναπηρίες.
Άρθρο 3
Σκοπός και Δράσεις του Κ.Ε.ΔΙ.ΒΙ.Μ.
Σκοπός του Κ.Ε.ΔΙ.ΒΙ.Μ. της Ι.Μ.Ι. είναι η οργάνωση
των πάσης φύσεως εκπαιδευτικών και επιμορφωτικών
προγραμμάτων, τα οποία δεν αφορούν σε προγράμματα τυπικής εκπαίδευσης. Ειδικότερα, ως δράσεις του
ορίζονται:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2577
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
1. Η οργάνωση, ανάπτυξη και παροχή προγραμμάτων επιμόρφωσης, μη τυπικής μάθησης, συνεχιζόμενης
επαγγελματικής κατάρτισης, επανειδίκευσης, αναβάθμισης δεξιοτήτων, γενικής εκπαίδευσης ενηλίκων, συμ-
βουλευτικής και επαγγελματικού προσανατολισμού και
εν γένει προγραμμάτων διά βίου μάθησης προς τους/τις
φοιτητές/-τριες και αποφοίτους των Α.Ε.Ι., αλλά και τον
γενικό πληθυσμό,
2. η παροχή σύγχρονων γνώσεων και δεξιοτήτων με
βάση την εξέλιξη της επιστήμης, της τεχνολογίας, της
οικονομίας και τις μεταβολές που επιφέρουν στη δομή
της απασχόλησης τα νέα επαγγέλματα και ειδικότητες,
3. η ενίσχυση της εκπαίδευσης και κατάρτισης ενηλίκων με βάση τη διδακτική στόχων και την επίτευξη
συγκεκριμένων μαθησιακών αποτελεσμάτων, σύμφωνα
με τα ευρωπαϊκά και διεθνή πρότυπα,
4. η οργάνωση, ανάπτυξη και παροχή προγραμμάτων
με τη μορφή χειμερινών και θερινών σχολείων,
5. η διοργάνωση ημερίδων, συνεδρίων και σεμιναρίων, σε θέματα που άπτονται των δραστηριοτήτων του
Κέντρου,
6. η ανάπτυξη και παραγωγή έντυπου και ψηφιακού
εκπαιδευτικού υλικού,
7. η σύναψη συμβάσεων με σκοπό την οργάνωση και
υλοποίηση προγραμμάτων για την επιμόρφωση προσωπικού φορέων του ιδιωτικού ή δημόσιου τομέα,
8. η εκπόνηση μελετών και γνωμοδοτήσεων, επί θεμάτων που άπτονται των δραστηριοτήτων του Κ.Ε.ΔΙ.ΒΙ.Μ.,
9. η παρακολούθηση των εξελίξεων στο πεδίο της διά
βίου μάθησης, των σχετικών ευρωπαϊκών και εθνικών
πολιτικών, των θεσμικών μεταβολών και ρυθμίσεων,
καθώς και η διαμόρφωση προτάσεων εκπαιδευτικής
πολιτικής και ανάπτυξης της διά βίου μάθησης,
10. η σύναψη προγραμματικών συμφωνιών που σχετίζονται με δράσεις του Κέντρου,
11. η συνεργασία του Κ.Ε.ΔΙ.ΒΙ.Μ. με Α.Ε.Ι., με Πανεπιστήμια της αλλοδαπής, με ερευνητικούς και τεχνολογι-
κούς φορείς του άρθρου 13Α του ν. 4310/2014 (Α΄ 258),
με λοιπούς ερευνητικούς και τεχνολογικούς φορείς για
την ανάπτυξη εκπαιδευτικών δράσεων, με το Ίδρυμα
Ποιμαντικής Επιμορφώσεως της Ιεράς Αρχιεπισκοπής
Αθηνών, καθώς και με κάθε άλλο εκκλησιαστικό φορέα
της Ελλάδας και της αλλοδαπής,
12. η οργάνωση προγραμμάτων επιμόρφωσης, καθώς
και δράσεων ευαισθητοποίησης/ενημέρωσης προς κάθε
συνεργαζόμενο/ενδιαφερόμενο φορέα,
13. η οργάνωση ή ο συντονισμός νέων μορφών μάθησης που εμπλέκουν την κοινωνική ευθύνη (π.χ. αστικά
εργαστήρια - city labs), τον πολιτισμό (π.χ. οργανωμένες
περιηγήσεις σε ιστορικά τοπία, μουσεία, φιλοξενία καλλιτεχνών - artists-in-residence) και τη νεανική συμμετο-
χικότητα (π.χ. hackathons), διευκολύνοντας τη διάδραση
μεταξύ των ενδιαφερόμενων/συνεργαζόμενων φορέων
και υποστηρίζοντας την καινοτομία.
Άρθρο 4
Όργανα Διοίκησης
1. Όργανα του Κ.Ε.ΔΙ.ΒΙ.Μ. είναι: α) Το Συμβούλιο του
Κ.Ε.ΔΙ.ΒΙ.Μ., β) ο/η Διευθυντής/- ντρια Επιμόρφωσης του
Κ.Ε.ΔΙ.ΒΙ.Μ.
2. Με απόφαση του Μητροπολιτικού Συμβουλίου
συγκροτείται το Συμβούλιο του Κ.Ε.ΔΙ.ΒΙ.Μ., το οποίο
αποτελείται από τον Μητροπολίτη ως Πρόεδρό του, τον
Πρωτοσύγκελλο και τρία (3) μέλη που θα ορίζονται από
το Μητροπολιτικό Συμβούλιο, το οποίο ορίζει επίσης και
τα αναπληρωματικά τους μέλη. Η θητεία των μελών του
Συμβουλίου του Κ.Ε.ΔΙ.ΒΙ.Μ. είναι τριετής.
3. Μέλη του Συμβουλίου του Κ.Ε.ΔΙ.ΒΙ.Μ. ορίζονται κατά
προτίμηση όσοι διαθέτουν εκπαιδευτική εμπειρία, αλλά
και πείρα στην οργάνωση και παροχή εκπαιδευτικών και
επιμορφωτικών προγραμμάτων διά βίου εκπαίδευσης,
καθώς και στον σχεδιασμό, τη διοίκηση και τη διαχείριση
έργων. Τα μέλη του Συμβουλίου αντιπροσωπεύουν όσο
το δυνατόν περισσότερο τους επιστημονικούς κλάδους
εκκλησιαστικού περιεχομένου και κλάδους σχετικούς με
τα προγράμματα του Κ.Ε.ΔΙ.ΒΙ.Μ.
Η διοίκηση του Κ.Ε.ΔΙ.ΒΙ.Μ. πραγματοποιείται από το
Συμβούλιό του, το οποίο ορίζει και τον εκάστοτε Επιστημονικά Υπεύθυνο για τα υλοποιούμενα προγράμματα. Η
διαχείριση του Κ.Ε.ΔΙ.ΒΙ.Μ. διενεργείται από τις δομές της
Ιεράς Μητρόπολης Ιωαννίνων.
Το Συμβούλιο δύναται να διατάσσει οποτεδήποτε
την άσκηση διαχειριστικού ελέγχου σε δράση που υλοποιείται στο πλαίσιο του Κ.Ε.ΔΙ.ΒΙ.Μ. Το Συμβούλιο συ-
νεδριάζει σε τακτά χρονικά διαστήματα προκειμένου
να ενημερώνεται για τη λειτουργία του Ιδρύματος, να
εισηγείται την έγκριση των προγραμμάτων που υποβάλλονται από τους/τις Επιστημονικά Υπεύθυνους/-ες και να
διασφαλίζει την έγκαιρη αντιμετώπιση τυχόν προβλημάτων που προκύπτουν. Οι συνεδριάσεις του Συμβουλίου
πραγματοποιούνται ύστερα από σχετική πρόσκληση
του/της Προέδρου προς τα μέλη του Συμβουλίου και
απαιτείται πλειοψηφία των παρόντων μελών για τη λήψη
αποφάσεων.
Το Συμβούλιο βρίσκεται σε απαρτία όταν παρίστανται τουλάχιστον τα μισά συν ένα μέλη του Συμβουλί-
ου. Σε περίπτωση ισοψηφίας, υπερτερεί η ψήφος του
Προέδρου. Οι Συνεδριάσεις του Συμβουλίου μπορούν
να πραγματοποιούνται είτε διά ζώσης, είτε εξ αποστάσεως με τηλεδιάσκεψη, είτε υβριδικά (κάποια μέλη διά
ζώσης και κάποια μέλη εξ αποστάσεως με τηλεδιάσκεψη). Ο τρόπος αναγράφεται κάθε φορά στη σχετική
πρόσκληση.
4. Στο Κ.Ε.ΔΙ.ΒΙ.Μ. ορίζεται Διευθυντής/-ντρια Επιμόρφωσης από το Μητροπολιτικό Συμβούλιο. Ο/Η Διευθυ-
ντής/-ντρια Επιμόρφωσης συμμετέχει στο Συμβούλιο
του Κ.Ε.ΔΙ.ΒΙ.Μ. χωρίς δικαίωμα ψήφου και έχει θητεία
παράλληλη με τη θητεία του Συμβουλίου του Κ.Ε.ΔΙ.ΒΙ.Μ.
Άρθρο 5
Συμβούλιο του Κ.Ε.ΔΙ.ΒΙ.Μ.
Το Συμβούλιο του Κ.Ε.ΔΙ.ΒΙ.Μ. έχει τις ακόλουθες αρμοδιότητες:
1. Διαμορφώνει την πολιτική του Κ.Ε.ΔΙ.ΒΙ.Μ. για την
ανάπτυξη των έργων και των προγραμμάτων επιμόρφωσης, συνεχιζόμενης εκπαίδευσης, κατάρτισης και εν γένει
διά βίου μάθησης, σύμφωνα με τον εκάστοτε σχεδιασμό
της Ιεράς Μητρόπολης Ιωαννίνων και τις διαθέσιμες προσκλήσεις προγραμμάτων,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
2. αξιολογεί και εγκρίνει τα αιτήματα ίδρυσης νέων
επιμορφωτικών και εκπαιδευτικών προγραμμάτων του
Κ.Ε.ΔΙ.ΒΙ.Μ., τα διαβιβάζει προς το Υπουργείο Παιδείας,
Θρησκευμάτων και Αθλητισμού και κοινοποιεί τις σχετικές αποφάσεις προς το Μητροπολιτικό Συμβούλιο,
3. καθορίζει τον τύπο των πιστοποιητικών που απονέμει το Κ.Ε.ΔΙ.ΒΙ.Μ.,
4. συγκροτεί επιτροπές εμπειρογνωμόνων με σκοπό τη
βελτίωση της ποιότητας, της προσβασιμότητας και της
αποτελεσματικότητας των προγραμμάτων του Κ.Ε.ΔΙ.
ΒΙ.Μ. και τη σύνδεσή τους με τις ανάγκες της αγοράς
εργασίας,
5. εποπτεύει τη λειτουργία των εκπαιδευτικών προγραμμάτων επιμόρφωσης, συνεχιζόμενης εκπαίδευσης,
κατάρτισης και εν γένει διά βίου μάθησης,
6. διατυπώνει γνώμη προς Μητροπολιτικό Συμβούλιο
για τον αναπτυξιακό προγραμματισμό του Κ.Ε.ΔΙ.ΒΙ.Μ.
και συντάσσει ετήσιο σχέδιο δράσης, το οποίο κοινοποιεί
προς το Μητροπολιτικό Συμβούλιο,
7. εισηγείται προς τη Σύγκλητο την κατάρτιση του Εσωτερικού Κανονισμού Λειτουργίας του Κ.Ε.ΔΙ.ΒΙ.Μ. και την
οργανωτική δομή των υπηρεσιών του,
8. αναθέτει την εκπόνηση μελετών και ερευνών που
αφορούν στις αρμοδιότητες του Κ.Ε.ΔΙ.ΒΙ.Μ. ή τη διενέργεια εισηγήσεων σε εξειδικευμένα θέματα που άπτονται
των αρμοδιοτήτων αυτού,
9. αξιολογεί περιοδικά τα εκπαιδευτικά προγράμματα
του Κ.Ε.ΔΙ.ΒΙ.Μ., την προσβασιμότητα, τη βιωσιμότητα
και τη σκοπιμότητά τους,
10. εισηγείται στις δομές διοίκησης της Ιεράς Μητρόπολης Ιωαννίνων θέματα σχετικά με τη διαχείριση των
επιμορφωτικών προγραμμάτων,
11. οργανώνει ημερίδες, συνέδρια και σεμινάρια του
Κ.Ε.ΔΙ.ΒΙ.Μ.,
12. διατυπώνει γνώμη προς το Μητροπολιτικό Συμβούλιο για την επιλογή του/της Διευθυντή/-ντριας Επι-
μόρφωσης του Κ.Ε.ΔΙ.ΒΙ.Μ.,
13. διασφαλίζει τη φυσική και ηλεκτρονική προσβασιμότητα των ατόμων με αναπηρία και με ειδικές εκ-
παιδευτικές ανάγκες στα προγράμματα του Κ.Ε.ΔΙ.ΒΙ.Μ.,
14. εισηγείται προς το Μητροπολιτικό Συμβούλιο την
έγκριση του αρχικού προϋπολογισμού και ενημερώνει
για κάθε τροποποίηση του προϋπολογισμού κατά τη
διάρκεια του έτους του αρχικού εγκεκριμένου προϋπολογισμού του Κ.Ε.ΔΙ.ΒΙ.Μ.,
15. εισηγείται στο Μητροπολιτικό Συμβούλιο την
έγκριση του απολογισμού του Κ.Ε.ΔΙ.ΒΙ.Μ., καταρτίζει
και κοινοποιεί στο Μητροπολιτικό Συμβούλιο έκθεση
πεπραγμένων,
16. αποφασίζει την παροχή κινήτρων για την αύξηση
της συμμετοχής στα προγράμματα του Κ.Ε.ΔΙ.ΒΙ.Μ. και
καταρτίζει την πολιτική μείωσης τελών για τη συμμετοχή μελών κοινωνικά ευπαθών ομάδων, ατόμων με ανα-
πηρία/χρόνια πάθηση, ανέργων, φοιτητών και λοιπών
κατηγοριών,
17. εγκρίνει τις δαπάνες που είναι αναγκαίες για τη
λειτουργία του Κ.Ε.ΔΙ.ΒΙ.Μ. σύμφωνα με τον εγκεκριμένο προϋπολογισμό και εγκρίνει την αναμόρφωση του
προϋπολογισμού με την επιφύλαξη της περ. 16,
18. αποφασίζει τις πολιτικές προβολής και δημοσιότητας των επιμορφωτικών προγραμμάτων και δράσεων
του Κ.Ε.ΔΙ.ΒΙ.Μ. και για τον σκοπό αυτόν καταρτίζει κανόνες δημοσιότητας,
19. συνεργάζεται με όλες τις υπηρεσίες της Ιεράς
Μητρόπολης Ιωαννίνων για την ορθή λειτουργία και
υλοποίηση των εκπαιδευτικών προγραμμάτων που διαχειρίζεται,
20. εγκρίνει την εγγραφή των εκπαιδευτών/-τριών στο
Μητρώο Εκπαιδευτών του Κ.Ε.ΔΙ.ΒΙ.Μ.,
21. εγκρίνει τη σύναψη συμφωνιών με συνεργαζόμενους φορείς, καθώς και πάσης φύσεως συμβάσεων
συνεργασίας και προγραμματικών συμφωνιών,
22. ασκεί κάθε άλλη αρμοδιότητα που άπτεται των αρμοδιοτήτων του Κ.Ε.ΔΙ.ΒΙ.Μ. και δεν έχει ανατεθεί ειδικά
σε άλλο όργανο,
23. κοινοποιεί στο Υπουργείο Παιδείας, Θρησκευμάτων και Αθλητισμού σε εξαμηνιαία βάση, κατάλογο των
εκπαιδευτικών και επιμορφωτικών προγραμμάτων που
προσφέρονται μέσω του Κ.Ε.ΔΙ.ΒΙ.Μ.,
24. με απόφαση του Συμβουλίου του Κ.Ε.ΔΙ.ΒΙ.Μ. δύναται να μεταβιβάζεται μέρος των αρμοδιοτήτων του
προς τον/την Πρόεδρο του Συμβουλίου.
Άρθρο 6
Πρόεδρος του Συμβουλίου του Κ.Ε.ΔΙ.ΒΙ.Μ.
Ο Πρόεδρος του Συμβουλίου του Κ.Ε.ΔΙ.ΒΙ.Μ. έχει τις
εξής αρμοδιότητες:
1. Συγκαλεί το Συμβούλιο του Κ.Ε.ΔΙ.ΒΙ.Μ., καταρτίζει
την ημερήσια διάταξη, προεδρεύει των εργασιών του
Συμβουλίου, ορίζει εισηγητή/-τρια μέλος του Συμβουλίου ή εισηγείται ο/η ίδιος/-α τα θέματα, για τα οποία
δεν έχει οριστεί ως εισηγητής/-τρια άλλο μέλος του
Συμβουλίου,
2. επιβλέπει την εφαρμογή της πολιτικής και την υλοποίηση του στρατηγικού σχεδίου του Κ.Ε.ΔΙ.ΒΙ.Μ.,
3. μεριμνά για την εφαρμογή των αποφάσεων του Συμβουλίου και του Εσωτερικού Κανονισμού Λειτουργίας
του Κ.Ε.ΔΙ.ΒΙ.Μ.,
4. προΐσταται των υπηρεσιών του Κ.Ε.ΔΙ.ΒΙ.Μ. και εισηγείται προς κάθε υπηρεσία ή αρμόδιο όργανο της Ιεράς
Μητρόπολης Ιωαννίνων για θέματα που άπτονται των
αρμοδιοτήτων του Κ.Ε.ΔΙ.ΒΙ.Μ,
5. εισηγείται στο Μητροπολιτικό Συμβούλιο, ύστερα
από γνώμη του Συμβουλίου του Κ.Ε.ΔΙ.ΒΙ.Μ., την επιλογή
του Διευθυντή Επιμόρφωσης,
6. υπογράφει τα πιστοποιητικά που απονέμει το Κ.Ε.ΔΙ.
ΒΙ.Μ., μετά από βεβαίωση του/της Επιστημονικά Υπεύθυνου/-ης για την επιτυχή ολοκλήρωση κάθε προγράμ-
ματος,
7. παρακολουθεί και λαμβάνει κάθε αναγκαίο μέτρο
για την ορθή λειτουργία του Κ.Ε.ΔΙ.ΒΙ.Μ.,
8. με πράξη του Προέδρου του Κ.Ε.ΔΙ.ΒΙ.Μ., δύναται
να εξουσιοδοτείται άλλο μέλος του Συμβουλίου για την
άσκηση μέρους των αρμοδιοτήτων του.
Άρθρο 7
Διευθυντής Επιμόρφωσης
Στο Κ.Ε.ΔΙ.ΒΙ.Μ. ορίζεται Διευθυντής/-ντρια Επιμόρφωσης, μετά από εισήγηση του Συμβουλίου του Κ.Ε.ΔΙ.
ΒΙ.Μ. από το Μητροπολιτικό Συμβούλιο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
Ο/Η Διευθυντής/-ντρια Επιμόρφωσης συμμετέχει στο
Συμβούλιο του Κ.Ε.ΔΙ.ΒΙ.Μ. χωρίς δικαίωμα ψήφου και
έχει θητεία παράλληλη με τη θητεία του Συμβουλίου του
Κ.Ε.ΔΙ.ΒΙ.Μ. Ως Διευθυντής/-ντρια Επιμόρφωσης δύναται
να ορίζεται πρόσωπο με εμπειρία στον σχεδιασμό, την
υλοποίηση ή αξιολόγηση έργων εκπαίδευσης, επιμόρφωσης και κατάρτισης και είναι ο νόμιμος εκπρόσωπος
του Κ.Ε.ΔΙ.ΒΙ.Μ.
Ο/Η Διευθυντής/-ντρια δεν δικαιούται επιπλέον αμοιβή ή αποζημίωση για την άσκηση των καθηκόντων του/
της.
Ο/Η Διευθυντής/-ντρια Επιμόρφωσης έχει τις ακόλουθες αρμοδιότητες:
1. Υποστηρίζει τα όργανα διοίκησης του Κ.Ε.ΔΙ.ΒΙ.Μ.
στην υλοποίηση της πολιτικής του Κέντρου ως προς τη
διά βίου μάθηση,
2. εποπτεύει και συντονίζει την παροχή των υπηρεσιών του Κ.Ε.ΔΙ.ΒΙ.Μ., την οργάνωση και υλοποίηση των
προγραμμάτων του, παρακολουθεί το θεσμικό πλαίσιο
σχετικά με τη διά βίου μάθηση, καθώς και τις εξελίξεις
σε εθνικό και διεθνές επίπεδο,
3. επιμελείται της ποιοτικής αναβάθμισης των προγραμμάτων επιμόρφωσης, κατάρτισης, συνεχιζόμενης
εκπαίδευσης και εν γένει διά βίου μάθησης με βάση τη
θεωρία και τις τεχνικές εκπαίδευσης ενηλίκων,
4. παρακολουθεί και μεριμνά για την υλοποίηση των
αποφάσεων των οργάνων διοίκησης του Κ.Ε.ΔΙ.ΒΙ.Μ. ως
προς την ανάπτυξη της διά βίου μάθησης,
5. συνεργάζεται με τους/τις Επιστημονικά Υπεύθυνους/-ες των προγραμμάτων αυτών για κάθε αναγκαίο
θέμα σχετικό με την παρακολούθηση των προγραμμάτων που παρέχονται μέσω του Κ.Ε.ΔΙ.ΒΙ.Μ.,
6. παρακολουθεί την εφαρμογή του ετήσιου σχεδίου
δράσης και του πολυετούς αναπτυξιακού προγράμματος
του Κ.Ε.ΔΙ.ΒΙ.Μ.,
7. είναι υπεύθυνος/-η για την ορθή τήρηση του Μητρώου Εκπαιδευτών/-τριών και του Μητρώου Εκπαιδευ-
ομένων του Κ.Ε.ΔΙ.ΒΙ.Μ.,
8. εισηγείται στα όργανα διοίκησης για θέματα που
αφορούν στις λειτουργικές ανάγκες του Κ.Ε.ΔΙ.ΒΙ.Μ.,
9. ασκεί κάθε άλλη αρμοδιότητα που του/της ανατίθεται από τα όργανα διοίκησης του Κ.Ε.ΔΙ.ΒΙ.Μ.,
10. εκπροσωπεί το ίδρυμα ενώπιον πάσης δικαστικής,
διοικητικής ή φορολογικής αρχής,
11. είναι ο νόμιμος εκπρόσωπος του Ιδρύματος.
Άρθρο 8
Υποστήριξη Κ.Ε.ΔΙ.ΒΙ.Μ./
Λοιπό προσωπικό Κ.Ε.ΔΙ.ΒΙ.Μ.
Το Κ.Ε.ΔΙ.ΒΙ.Μ. στελεχώνεται με τακτικό προσωπικό
της Ιεράς Μητρόπολης Ιωαννίνων και των συνεργαζομένων εκπαιδευτικών φορέων, καθώς και με πρόσθετο
επιστημονικό, διοικητικό και τεχνικό προσωπικό για την
κάλυψη των αναγκών του μετά από απόφαση του Μητροπολιτικού Συμβουλίου. Οι δαπάνες της μισθοδοσίας
του πρόσθετου προσωπικού βαρύνουν τον προϋπολογισμό, στον οποίο πιστώνονται πόροι του Κ.Ε.ΔΙ.ΒΙ.Μ.
Το Κ.Ε.ΔΙ.ΒΙ.Μ. υποστηρίζεται διοικητικά, λειτουργικά
και τεχνολογικά από τις διοικητικές δομές της Ιεράς Μητρόπολης Ιωαννίνων.
Με βάση τον αναπτυξιακό σχεδιασμό και τις ανάγκες
του Κ.Ε.ΔΙ.ΒΙ.Μ., το Συμβούλιο του Κ.Ε.ΔΙ.ΒΙ.Μ. μπορεί να
εισηγηθεί προς το Μητροπολιτικό Συμβούλιο τη λειτουργία και επιπλέον δομών υποστήριξης, όπως Επικοινωνίας
και Marketing, Διασφάλισης Ποιότητας και Πιστοποίησης
Διαδικασιών κ.ά.
Άρθρο 9
Ρύθμιση σχέσεων του Κ.Ε.ΔΙ.ΒΙ.Μ. με τη Ι.Μ.Ι
Το Κ.Ε.ΔΙ.ΒΙ.Μ. αποτελεί ανεξάρτητη εκπαιδευτική και
επιμορφωτική μονάδα της Ιεράς Μητροπόλεως Ιωαννίνων και αναφέρεται στον Μητροπολίτη και το Μητροπο-
λιτικό Συμβούλιο. Το Συμβούλιο του Κ.Ε.ΔΙ.ΒΙ.Μ. εισηγείται προς το Μητροπολιτικό Συμβούλιο την οργανωτική
δομή των υπηρεσιών του Κ.Ε.ΔΙ.ΒΙ.Μ.
Άρθρο 10
Επιστημονικά Υπεύθυνος/-η
1. Με απόφαση του Συμβουλίου του Κ.Ε.ΔΙ.ΒΙ.Μ. ορίζονται ο/η Επιστημονικά Υπεύθυνος/-η ανά επιμορφωτικό
πρόγραμμα του ΚΕ.ΔΙ.ΒΙ.Μ.
Ο/Η Επιστημονικά Υπεύθυνος/-η διαθέτει αποδεδειγμένη γνώση ή εμπειρία στο αντικείμενο του προ-
γράμματος, η οποία δύναται να προκύπτει από το εν
γένει εκπαιδευτικό, ερευνητικό και επιστημονικό του/
της έργο. Με την απόφαση του Συμβουλίου του Κ.Ε.ΔΙ.
ΒΙ.Μ. καθορίζεται η θητεία του/της Επιστημονικά Υπεύθυνου/-ης, που δύναται να είναι ορισμένης ή αόριστης
διάρκειας, ανάλογα με τη διάρκεια του επιμορφωτικού
προγράμματος.
2. Επιστημονικά Υπεύθυνοι
Ως Επιστημονικά Υπεύθυνος/-η ορίζεται κληρικός ή
λαϊκός.
Συγκεκριμένα, ως Επιστημονικά Υπεύθυνοι/-ες έργων/
προγραμμάτων δύναται να ορίζονται:
α) Κληρικοί, κάθε κατηγορίας με τα απαραίτητα προσόντα,
β) μέλη Διδακτικού Ερευνητικού Προσωπικού (Δ.Ε.Π.)
Ειδικού Εκπαιδευτικού Προσωπικού (Ε.Ε.Π.) Εργαστηριακού Διδακτικού Προσωπικού (Ε.ΔΙ.Π.) Ειδικού Τεχνικού
Εργαστηριακού Προσωπικού (Ε.Τ.Ε.Π.) των Ανώτατων
Εκπαιδευτικών Ιδρυμάτων (Α.Ε.Ι.),
γ) Επισκέπτες Καθηγητές και Επισκέπτες Ερευνητές
του άρθρου 171 του ν. 4957/2022,
δ) Συνεργαζόμενοι/-ες Καθηγητές/-τριες του άρθρου 169 του ν. 4957/2022,
ε) Ερευνητές/-τριες επί συμβάσει του άρθρου 172 του
ν. 4957/2022,
στ) ομότιμοι/-ες Καθηγητές/-τριες και αφυπηρετήσαντα Μέλη Δ.Ε.Π.,
ζ) μεταδιδάκτορες και
η) εξωτερικοί συνεργάτες κάτοχοι διπλώματος ειδίκευσης ή αναγνωρισμένης εξειδικευμένης εμπειρίας.
Η ανάληψη της επιστημονικής ευθύνης ενός έργου/
προγράμματος εγκρίνεται από το Συμβούλιο του Κ.Ε.ΔΙ.
ΒΙ.Μ. Στη συνέχεια, η ανάληψη της επιστημονικής ευΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
θύνης εγκρίνεται από το Μητροπολιτικό Συμβούλιο. Ως
Επιστημονικά Υπεύθυνος/-η δύναται να ορίζεται ο Πρόεδρος ή άλλο μέλος του Συμβουλίου του Κ.Ε.ΔΙ.ΒΙ.Μ. ή
κληρικός ή λαϊκός υπό την προϋπόθεση ότι το γνωστικό
του αντικείμενο ή το εν γένει επιστημονικό ή ερευνητικό του έργο ή η επιστήμη που θεραπεύει σχετίζεται με
τον ευρύτερο επιστημονικό κλάδο τού προς έγκριση
προγράμματος.
Αρμοδιότητες Επιστημονικά Υπεύθυνων (ΕΥ)
Οι ΕΥ φέρουν την γενική ευθύνη διεξαγωγής ενός
προγράμματος. Ειδικότερα, οι ΕΥ έχουν τις εξής αρμοδιότητες:
1. Σχεδιάζουν, οργανώνουν και υλοποιούν τα έργα και
τα εκπαιδευτικά προγράμματα που τους έχουν ανατεθεί.
2. Υποβάλλουν προς έγκριση στο Συμβούλιο του Κ.Ε.ΔΙ.
ΒΙ.Μ. τα σχέδια σπουδών, τις οργανωτικές λεπτομέρειες,
τον προϋπολογισμό των εκπαιδευτικών προγραμμάτων
και το ύψος των τελών.
3. Διασφαλίζουν τους όρους εφαρμογής του προγράμματος, όπως αναφέρονται στον παρόντα κανονισμό και
περιγράφονται στην εγκριθείσα πρόταση.
4. Συνεργάζονται στη διαχείριση του Προγράμματος
με τις δομές της Ιεράς Μητροπόλεως Ιωαννίνων.
5. Διατηρούν, ανά κύκλο προγράμματος, αρχείο με όλα
τα απαιτούμενα έγγραφα- έντυπα, όπως το πρόγραμμα
σπουδών, εκπαιδευτικό υλικό, τις αιτήσεις συμμετοχής,
τα πρακτικά επιλογής και τα τεκμήρια αξιολόγησης των
εκπαιδευόμενων, κατάλογο των εκπαιδευόμενων που
συμμετείχαν στο πρόγραμμα, κατάλογο των εκπαιδευόμενων που ολοκλήρωσαν επιτυχώς το πρόγραμμα,
παρουσιολόγια ή ηλεκτρονικά αρχεία σε περίπτωση εξ
αποστάσεως προγραμμάτων, ωρολόγιο πρόγραμμα και
κατάλογο εκπαιδευτών/-τριών.
6. Ενημερώνουν εγγράφως το Μητροπολιτικό Συμβούλιο πριν από την έναρξη των εγγραφών για τις ακριβείς
ημερομηνίες έναρξης και λήξης της εκπαίδευσης του
προγράμματος.
7. Καταθέτουν στις δομές της Ιεράς Μητρόπολης το
Πληροφοριακό υλικό, τον Οδηγό Σπουδών και υλικό διάχυσης (π.χ. flyer) για την ανάρτησή τους στην ιστοσελίδα
του Κέντρου και της Ιεράς Μητροπόλεως.
8. Επιλέγουν το απαραίτητο προσωπικό για την υλοποίηση του έργου ή του εκπαιδευτικού προγράμματος.
9. Υπογράφουν τις συμβάσεις και τις εντολές πληρωμής του απαραίτητου προσωπικού, καθώς και τις συμβά-
σεις προμηθειών και υπηρεσιών, οι οποίες συνάπτονται
για τις ανάγκες του έργου τους.
10. Προτείνουν τις διαδικασίες επιλογής των εκπαιδευομένων.
11. Συνυπογράφουν με τον/την Πρόεδρο του Κ.Ε.ΔΙ.
ΒΙ.Μ. τα πιστοποιητικά που απονέμει το Κ.Ε.ΔΙ.ΒΙ.Μ.
12. Ενημερώνουν εγκαίρως το Μητροπολιτικό Συμβούλιο και τον/την Πρόεδρο του Κ.Ε.ΔΙ.ΒΙ.Μ. για οποια-
δήποτε αλλαγή-απόκλιση από τις οργανωτικές λεπτομέρειες του προγράμματος, όπως αυτές έχουν εγκριθεί
από το Συμβούλιο του Κ.Ε.ΔΙ.ΒΙ.Μ.
13. Πιστοποιούν την άρτια διεξαγωγή των έργων και
εκπαιδευτικών προγραμμάτων. Συγκεκριμένα, καταθέτουν εγγράφως στο Μητροπολιτικό Συμβούλιο όλα τα
στοιχεία που αφορούν στην πιστοποίηση άρτιας διεξαγωγής του (ημερομηνίες έναρξης-λήξης εκπαίδευσης,
χρονική διάρκεια, μέθοδος υλοποίησης, διδακτικές
ενότητες, πίνακες συμμετεχόντων που ολοκλήρωσαν
επιτυχώς, αναλυτική βαθμολογία, πίνακες συμμετεχόντων που δεν ολοκλήρωσαν επιτυχώς, υπογεγραμμένα
παρουσιολόγια από συμμετέχοντες και εκπαιδευτές
κ.τ.λ.). Η κατάθεση πραγματοποιείται ανά κύκλο υλοποίησης προγράμματος, με βάση πρότυπο έγγραφο ολο-
κλήρωσης εγκεκριμένο από το Συμβούλιο του Κ.Ε.ΔΙ.
ΒΙ.Μ. Τα έγγραφα ολοκλήρωσης και τα συνημμένα τους
φυλάσσονται στο αρχείο του Κ.Ε.ΔΙ.ΒΙ.Μ.
Άρθρο 11
Μητρώα Εκπαιδευτών/-τριών
και Εκπαιδευόμενων
1. Το Κ.Ε.ΔΙ.ΒΙ.Μ. τηρεί ηλεκτρονικά:
α) Μητρώο εκπαιδευτών/-τριών και
β) Μητρώο εκπαιδευόμενων.
Ο/Η Διευθυντής/-ντρια Επιμόρφωσης του Κ.Ε.ΔΙ.ΒΙ.Μ.
είναι υπεύθυνος/-η για την ορθή τήρηση του Μητρώου
Εκπαιδευτών/-τριών και του Μητρώου Εκπαιδευόμενων
του Κ.Ε.ΔΙ.ΒΙ.Μ.
2. Εκπαιδευτές/-τριες - Μητρώο Εκπαιδευτών/-τριών
2.1. Μητρώο εκπαιδευτών/-τριών του Κ.Ε.ΔΙ.ΒΙ.Μ.
Σύμφωνα με το θεσμικό πλαίσιο, συγκροτείται στο
Κ.Ε.ΔΙ.ΒΙ.Μ. Μητρώο Εκπαιδευτών/- τριών, υπεύθυνος/η του οποίου είναι ο/η Διευθυντής/-ντρια Επιμόρφω-
σης του Κ.Ε.ΔΙ.ΒΙ.Μ. Το Κ.Ε.ΔΙ.ΒΙ.Μ. τηρεί ηλεκτρονικά
μητρώο εκπαιδευτών/-τριών, στο οποίο εγγράφονται
ως εκπαιδευτές/-τριες, φυσικά πρόσωπα, κατόπιν εκδήλωσης ενδιαφέροντος για εγγραφή τους και έγκριση
του Συμβουλίου του Κ.Ε.ΔΙ.ΒΙ.Μ. Στο Μητρώο εκπαιδευτών/-τριών δύναται να ενταχθούν κληρικοί ή λαϊκοί, που
πληρούν τις προϋποθέσεις που καθορίζονται από τον
παρόντα Εσωτερικό Κανονισμό του Κ.Ε.ΔΙ.ΒΙ.Μ., και τον
εγκεκριμένο κανονισμό μητρώου εκπαιδευτών/-τριών
του Κ.Ε.ΔΙ.ΒΙ.Μ., κατόπιν υποβολής αίτησης και αξιολόγησης των τυπικών και ουσιαστικών προσόντων τους.
Με απόφαση του Συμβουλίου του Κ.Ε.ΔΙ.ΒΙ.Μ., κατόπιν εισήγησης του/της Διευθυντή/- ντριας, εγκρίνεται η
αίτηση ένταξής τους στο Μητρώο και κατατάσσονται
ανάλογα με τα προσόντα τους και την επιστημονική τους
εξειδίκευση σε ένα ή περισσότερα θεματικά πεδία του
Μητρώου, τα οποία αντιστοιχούν στα θεραπευόμενα
επιστημονικά αντικείμενα των προγραμμάτων.
Η ένταξη στο Μητρώο Εκπαιδευτών/-τριών του Κ.Ε.ΔΙ.
ΒΙ.Μ. δεν συνεπάγεται αυτόματα και τη συμμετοχή σε
κάποιο επιμορφωτικό πρόγραμμα του Κέντρου.
Η εκδήλωση ενδιαφέροντος για εγγραφή στο Μητρώο
Εκπαιδευτών/-τριών του Κ.Ε.ΔΙ.ΒΙ.Μ γίνεται με αίτηση
του ενδιαφερόμενου.
Η επικαιροποίηση του Μητρώου Εκπαιδευτών/τριών
του Κ.Ε.ΔΙ.ΒΙ.Μ. γίνεται από το Συμβούλιο του Κ.Ε.ΔΙ.ΒΙ.Μ.
σε τακτική βάση δύο φορές τον χρόνο και εκτάκτως όποτε κριθεί αναγκαίο. Εφόσον απαιτείται από τον νόμο, οι
εγγεγραμμένοι στο Μητρώο πρέπει να είναι πιστοποιημένοι εκπαιδευτές ενηλίκων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
2.2. Κατηγορίες εκπαιδευτών/-τριών
Ως εκπαιδευτές/-τριες σε προγράμματα του Κ.Ε.ΔΙ.ΒΙ.Μ.
δύναται να απασχοληθούν οι ακόλουθες κατηγορίες:
α) Κληρικοί, κάθε κατηγορίας με τα απαραίτητα προσόντα,
β) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού
Εργαστηριακού Προσωπικού (Ε.Τ.Ε.Π.) των Ανώτατων
Εκπαιδευτικών Ιδρυμάτων (Α.Ε.Ι.),
γ) Επισκέπτες Καθηγητές και Επισκέπτες Ερευνητές
του άρθρου 171 του ν. 4957/2022,
δ) Συνεργαζόμενοι/-ες Καθηγητές/-τριες του άρθρου 69 του ν. 4957/2022,
ε) Ερευνητές/-τριες επί συμβάσει του άρθρου 172 του
ν. 4957/2022,
στ) ομότιμοι/-ες Καθηγητές/-τριες και αφυπηρετήσαντα Μέλη Δ.Ε.Π.,
ζ) μεταδιδάκτορες,
η) εξωτερικοί συνεργάτες κάτοχοι διπλώματος ειδίκευσης ή αναγνωρισμένης εξειδικευμένης εμπειρίας,
θ) εκπαιδευτές/-τριες-επιστήμονες, των οποίων η συμμετοχή κρίνεται ουσιώδης στη βάση της εξειδικευμένης
εμπειρίας τους (επαγγελματικής ή ερευνητικής) και προτείνονται ως μέλη της ομάδας έργου.
2.3 Αμοιβή εκπαιδευτών/-τριών
Για την απασχόλησή τους σε προγράμματα που διαχειρίζεται το Κ.Ε.ΔΙ.ΒΙ.Μ., όλες οι κατηγορίες εκπαιδευ-
τών/-τριών της παρ. 2.2 αμείβονται αποκλειστικά από
τους πόρους των έργων/προγραμμάτων του Κ.Ε.ΔΙ.ΒΙ.Μ.
ή από τους πόρους του Κ.Ε.ΔΙ.ΒΙ.Μ. Το ύψος της αμοιβής
κάθε εκπαιδευτή/-τριας καθορίζεται κατόπιν εισήγησης
του/της Επιστημονικά Υπεύθυνου/-ης του έργου προς
το Συμβούλιο του Κ.Ε.ΔΙ.ΒΙ.Μ. Η υλοποίηση των αμοιβών γίνεται κατόπιν απόφασης του Μητροπολιτικού
Συμβουλίου.
Το σύνολο των αποδοχών κάθε εκπαιδευτή/-τριας από
τη συμμετοχή του/της σε έργα/προγράμματα του Κ.Ε.ΔΙ.
ΒΙ.Μ. δεν μπορεί να υπερβαίνει το όριο της παρ. 1 του
άρθρου 28 του ν. 4354/2015 (Α΄ 176).
3. Μητρώο εκπαιδευόμενων του Κ.Ε.ΔΙ.ΒΙ.Μ.
Το Κ.Ε.ΔΙ.ΒΙ.Μ. τηρεί ηλεκτρονικά μητρώο εκπαιδευόμενων, στο οποίο καταχωρίζεται κάθε εκπαιδευόμενος/-
η που εγγράφεται στα προγράμματα του Κ.Ε.ΔΙ.ΒΙ.Μ. Στο
μητρώο εκπαιδευόμενων καταχωρίζονται τα αναγκαία
στοιχεία των εκπαιδευόμενων, τα προγράμματα στα
οποία συμμετέχουν και ολοκληρώνουν επιτυχώς, καθώς και κάθε άλλο αναγκαίο στοιχείο που σχετίζεται με
την παρακολούθηση των προγραμμάτων του Κέντρου.
Ο/Η Διευθυντής/-ντρια Επιμόρφωσης του Κ.Ε.ΔΙ.ΒΙ.Μ.
είναι υπεύθυνος/-η για την ορθή τήρηση του Μητρώου
Εκπαιδευόμενων του Κ.Ε.ΔΙ.ΒΙ.Μ.
Άρθρο 12
Επιμορφωτικά και εκπαιδευτικά προγράμματα Γενικά θέματα
1. Μέθοδος Υλοποίησης Προγραμμάτων
Οι μέθοδοι υλοποίησης των προγραμμάτων δύναται να διαφέρουν ανά περίπτωση και διενεργούνται
στο σύνολό τους ή εν μέρει διά ζώσης ή με τη χρήση
μεθόδων σύγχρονης και ασύγχρονης εξ αποστάσεως
εκπαίδευσης.
Α) Διά ζώσης εκπαίδευση
Τα προγράμματα διά ζώσης εκπαίδευσης απαιτούν την φυσική παρουσία του εκπαιδευτή και των
εκπαιδευόμενων. Μπορούν να υλοποιούνται είτε σε ίδιες
δομές του Πανεπιστημίου Ιωαννίνων, είτε σε ενοικιαζόμενες αίθουσες.
Στις δομές αυτές θα πρέπει να υπάρχει όλος ο απαραίτητος υλικοτεχνικός εξοπλισμός που απαιτείται για
την εύρυθμη υλοποίηση των προγραμμάτων και να
εξασφαλίζονται οι όροι προσβασιμότητας, ασφάλειας
και υγιεινής.
Β) Εξ αποστάσεως εκπαίδευση
Η υλοποίηση των προγραμμάτων γίνεται αμιγώς με
τη χρήση μεθόδων εξ αποστάσεως εκπαίδευσης. Η εξ
αποστάσεως εκπαίδευση μπορεί να έχει σύγχρονη ή
ασύγχρονη μορφή προσαρμοσμένη κατάλληλα στις
απαιτήσεις κάθε εκπαιδευτικού προγράμματος. Εξασφαλίζεται η εξοικείωση των εκπαιδευόμενων με τα σύγχρο-
να και ασύγχρονα εργαλεία ηλεκτρονικής μάθησης, που
χρησιμοποιούνται στο εκάστοτε πρόγραμμα. Ο τύπος
αυτός της εκπαίδευσης αποτελεί ευέλικτη μορφή επιμόρφωσης, καθώς δεν υφίσταται περιορισμός χρόνου
και τόπου. Βασίζεται στις αρχές της ανοικτής εκπαίδευσης και εξυπηρετεί τις ανάγκες της εξατομικευμένης
μάθησης. Στην περίπτωση αυτή χρησιμοποιείται ειδική
πλατφόρμα εξ αποστάσεως εκπαίδευσης, εκπαιδευτικό
υλικό κατάλληλα προσαρμοσμένο στη μέθοδο αυτή και
κατάλληλες διαδικασίες αξιολόγησης και παρακολούθησης των εκπαιδευόμενων.
Γ) Μεικτή Εκπαίδευση
Τα προγράμματα μεικτής εκπαίδευσης υλοποιούνται
με συνδυασμό διά ζώσης και εξ αποστάσεως εκπαίδευσης. Στην περίπτωση αυτή, το εκπαιδευτικό υλικό και ο
τρόπος παρακολούθησης και αξιολόγησης είναι κατάλληλα προσαρμοσμένα και στις δύο μορφές μάθησης
και χρησιμοποιείται ειδική πλατφόρμα εξ αποστάσεως
εκπαίδευσης.
Εξασφαλίζεται η εξοικείωση των εκπαιδευόμενων με
τα σύγχρονα και ασύγχρονα εργαλεία ηλεκτρονικής μάθησης, που χρησιμοποιούνται στο εκάστοτε πρόγραμμα.
Για τα προγράμματα που περιλαμβάνουν αποκλειστικά
ή εν μέρει διά ζώσης εκπαίδευση χρησιμοποιούνται είτε
χώροι του Κ.Ε.ΔΙ.ΒΙ.Μ., όπως προσδιορίστηκαν ανωτέρω,
είτε δομές συνεργαζόμενων είτε ενοικιαζόμενες δομές.
2. Προδιαγραφές και Ποιότητα Εκπαιδευτικού υλικού
Το παρεχόμενο εκπαιδευτικό υλικό είναι σε έντυπη ή
ηλεκτρονική μορφή, καλύπτει όλες τις θεματικές ενότητες του προγράμματος, είναι απαλλαγμένο από πνευ-
ματικά δικαιώματα τρίτων ή έχει εξασφαλιστεί νομίμως
η χρήση του, έχει αξιολογηθεί και εγκριθεί από τον/την
Ακαδημαϊκά ή Επιστημονικά Υπεύθυνο/-η κάθε προγράμματος, διαρθρώνεται σύμφωνα με τους στόχους
του προγράμματος και περιέχει ερωτήσεις-ασκήσειςπροβλήματα-εργασίες κατανόησης της ύλης ή/και αυτο-
αξιολόγησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
3. Παρουσιολόγιο - Όριο απουσιών
Α. Παρουσιολόγιο
Στις περιπτώσεις που το πρόγραμμα υλοποιείται μερικά ή συνολικά διά ζώσης ισχύουν τα εξής:
Με ευθύνη του/της Επιστημονικά Υπεύθυνου/-ης (ΕΥ),
τηρείται παρουσιολόγιο, στο οποίο υπογράφουν οι συμμετέχοντες/-ουσες, ο/η εκπαιδευτής/-τρια και ο/η ΕΥ
του προγράμματος, το οποίο κατατίθεται από τον/την
ΕΥ στο Κ.Ε.ΔΙ.ΒΙ.Μ. μαζί με το έγγραφο ολοκλήρωσης
του προγράμματος.
Στις περιπτώσεις που το πρόγραμμα υλοποιείται μερικά ή συνολικά με σύγχρονη εξ αποστάσεως εκπαίδευση
ισχύουν τα εξής:
Με ευθύνη του/της ΕΥ, τηρείται ηλεκτρονικό παρουσιολόγιο μέσω της πλατφόρμας σύγχρονης τηλεκπαίδευ-
σης, το οποίο κατατίθεται από τον/την ΕΥ στο Κ.Ε.ΔΙ.ΒΙ.Μ.
μαζί με το έγγραφο ολοκλήρωσης του προγράμματος.
Β. Όριο απουσιών
Στις περιπτώσεις που α) το πρόγραμμα υλοποιείται
μερικά ή συνολικά διά ζώσης ή β) το πρόγραμμα υλοποιείται μερικά ή συνολικά με σύγχρονη εξ αποστάσεως
εκπαίδευση ισχύουν τα εξής:
Για την απονομή Πιστοποιητικού Επιμόρφωσης, απαραίτητη προϋπόθεση είναι οι απουσίες του κάθε εκπαι-
δευόμενου να μην υπερβαίνουν το 10% του συνολικού
αριθμού ωρών διά ζώσης ή σύγχρονης εξ αποστάσεως
εκπαίδευσης του προγράμματος. Το όριο αυτό μπορεί
να τροποποιείται κάτω από το 10% από τον/την ΕΥ στο
αίτημα υλοποίησης προγράμματος.
4. Γλώσσα Υλοποίησης Προγραμμάτων
Η γλώσσα στην οποία υλοποιούνται τα προγράμματα
είναι η Ελληνική, αλλά μπορεί να είναι η Αγγλική ή και
οποιαδήποτε άλλη γλώσσα, μετά από τεκμηριωμένη
εισήγηση του/της ΕΥ του προγράμματος προς το Συμβούλιο του Κ.Ε.ΔΙ.ΒΙ.Μ. Σε κάθε περίπτωση θα πρέπει να
αναφέρεται η γλώσσα υλοποίησης του προγράμματος
στην περιγραφή κάθε προγράμματος, καθώς και στα
απαραίτητα προσόντα κάθε υποψήφιου/-ιας εκπαιδευόμενου/-ης.
Επιπλέον το εκπαιδευτικό υλικό (σημειώσεις, παρουσιάσεις κ.λπ.) μπορεί να αναπτύσσεται στην Ελληνική, στην
Αγγλική ή άλλη γλώσσα όπου αυτό κρίνεται αναγκαίο,
εφόσον αυτό διευκρινίζεται στο αίτημα υλοποίησης
προγράμματος.
5. Οδηγός Σπουδών Προγραμμάτων
Σε κάθε πρόγραμμα που υλοποιείται από το Κ.Ε.ΔΙ.
ΒΙ.Μ., συντάσσεται από τον/την ΕΥ Οδηγός Σπουδών, ο
οποίος είναι προσβάσιμος από την ιστοσελίδα του Κ.Ε.ΔΙ.
ΒΙ.Μ. Στον Οδηγό Σπουδών περιλαμβάνονται τουλάχιστον τα εξής:
- Όνομα και Ιδιότητα ΕΥ,
- Τίτλος προγράμματος,
- Θεματικό πεδίο, στο οποίο εντάσσεται το πρόγραμμα,
- Σύντομη περιγραφή του προγράμματος και της εκπαιδευτικής διαδικασίας,
- Σκοπός του προγράμματος,
- Εκπαιδευτικοί στόχοι,
- Ομάδα/οι ομάδες στόχου (σε ποιους απευθύνεται
το πρόγραμμα),
- Μέθοδος υλοποίησης [διά ζώσης, μεικτή, εξ αποστάσεως (σύγχρονη/ασύγχρονη)],
- Χρονικό διάστημα εκπαίδευσης,
- Συνολική διάρκεια εκπαίδευσης σε ώρες,
- Διάρκεια εκπαίδευσης ανά εκπαιδευτική μέθοδο (σε
περίπτωση υλοποίησης εκπαίδευσης με τη χρήση διαφορετικών μεθόδων),
- Μέγιστο όριο απουσιών (εφόσον προβλέπεται),
- Χώρος υλοποίησης (εάν περιλαμβάνει διά ζώσης
εκπαίδευση),
- Πιστωτικές μονάδες,
- Διδακτικές ενότητες και διδάσκοντες,
- Μέλη της ομάδας εργασίας του προγράμματος,
- Αντικείμενο διδακτικών ενοτήτων και περιγράμματα
μαθημάτων,
- Πηγές γνώσης (π.χ βιβλιογραφία, αρθρογραφία, δικτυογραφία κ.τ.λ.),
- Όροι συμμετοχής και παρακολούθησης,
- Ελάχιστα τυπικά προσόντα που απαιτούνται για την
συμμετοχή στο πρόγραμμα,
- Τρόπος/τρόποι αξιολόγησης των εκπαιδευόμενων,
- Προϋποθέσεις επιτυχούς ολοκλήρωσης και λήψης
πιστοποιητικού,
- Τύπος/τύποι πιστοποιητικού και συμπληρώματος
πιστοποιητικού που θα χορηγηθούν στους/στις συμμετέχοντες/-ουσες,
- Υποχρεώσεις των εκπαιδευτών/-τριών και εκπαιδευόμενων,
- Τέλη φοίτησης, εκπτωτικές κατηγορίες και ημερομηνίες καταβολής των δόσεων,
- Συνεργαζόμενοι φορείς υλοποίησης (εφόσον υπάρχουν).
Ο ΕΥ μπορεί να προσθέσει οποιαδήποτε επιπλέον πληροφορία για να αποτυπώσει πληρέστερα το πρόγραμμα
στον Οδηγό Σπουδών.
6. Χρήση χώρων και εξοπλισμού για υλοποίηση προγραμμάτων που περιλαμβάνουν στο σύνολό τους ή εν
μέρει διά ζώσης εκπαίδευση.
Η διάθεση των χώρων του Κ.Ε.ΔΙ.ΒΙ.Μ. της Ιεράς Μητροπόλεως (αίθουσες διδασκαλίας, εργαστήριο ηλε-
κτρονικών υπολογιστών), καθώς και του εξοπλισμού
του, είναι δωρεάν για τα προγράμματα επιμόρφωσης,
που υλοποιούνται διά ζώσης ή με μεικτή εκπαίδευση
από το Κ.Ε.ΔΙ.ΒΙ.Μ.
Σε περίπτωση χρήσης άλλων χώρων (π.χ. εργαστηρίων) ή εξοπλισμού, άλλων φορέων, αποφασίζει η εκπαι-
δευτική ή διοικητική μονάδα, στην οποία ανήκει ο χώρος
ή ο εξοπλισμός, μετά από αίτημα του/της ΕΥ. Η έγκριση
του αιτήματος κατατίθεται μαζί με το αίτημα υλοποίησης
προγράμματος.
Τα προγράμματα που περιλαμβάνουν στο σύνολό τους
ή εν μέρει διά ζώσης εκπαίδευση μπορούν, επίσης, να
υλοποιούνται σε ενοικιαζόμενες αίθουσες με ευθύνη του
Επιστημονικά Υπευθύνου.
Σε κάθε περίπτωση, η χρήση χώρων πρέπει να αναφέρεται ρητά εκ μέρους του/της ΕΥ στο αίτημα υλοποίησης
προγράμματος. Οι χώροι και ο εξοπλισμός τελούν υπό
την ευθύνη του/της ΕΥ του προγράμματος κατά τη διάρκεια έως και τη λήξη του προγράμματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
Άρθρο 13
Διαδικασία υποβολής αιτήματος
για υλοποίηση προγράμματος
Το αίτημα για έγκριση υλοποίησης προγράμματος συνεχιζόμενης εκπαίδευσης/επιμόρφωσης από το Κ.Ε.ΔΙ.
ΒΙ.Μ. έχει συγκεκριμένη δομή και συντάσσεται με βάση
εγκεκριμένο από το Συμβούλιο υπόδειγμα.
Το αίτημα υποβάλλεται εγγράφως από τον/την Επιστημονικά Υπεύθυνο/-η προς το Συμβούλιο του Κ.Ε.ΔΙ.ΒΙ.Μ.
και δύναται περιλαμβάνει τα εξής πεδία:
1. Επιστημονικά Υπεύθυνος/η (ΕΥ) Προγράμματος
(Ονοματεπώνυμο/Ιδιότητα).
2. Ακαδημαϊκά Υπεύθυνος/η (ΑΥ) (Ονοματεπώνυμο/
Ιδιότητα). Σύντομη τεκμηρίωση επιστημονικής συνάφειας με το πρόγραμμα (max. 1-2 παράγραφοι).
3. Τίτλος προγράμματος.
4. Θεματικό πεδίο.
5. Τύπος προγράμματος (Πρόγραμμα Επιμόρφωσης ή
Πρόγραμμα Εξειδικευμένης Επιμόρφωσης).
6. Συνεργαζόμενοι φορείς υλοποίησης (εφόσον υπάρχουν).
7. Συνοπτική περιγραφή προγράμματος (ελληνικάαγγλικά).
8. Συνοπτική περιγραφή των επιδιωκόμενων στόχων.
9. Χρονικό διάστημα εκπαίδευσης-επιμόρφωσης.
10. Αριθμός επαναλαμβανόμενων κύκλων που θα
πραγματοποιηθεί το πρόγραμμα.
11. Διάρκεια εκπαίδευσης-επιμόρφωσης σε ώρες.
12. Μέγιστος αριθμός απουσιών εκπαιδευόμενων.
13. Μαθησιακά αποτελέσματα (γνώσεις, ικανότητες,
δεξιότητες) και επαγγελματικά αποτελέσματα (μικροδιαπιστευτήρια-microcredentials) ή αριθμός πιστωτι-
κών μονάδων ECTS που αποκτούνται από την επιτυχή
ολοκλήρωση του προγράμματος ή κάθε επιμέρους ενότητας του προγράμματος, εάν διαρθρώνεται σε ενότη-
τες. Προσδιορίζονται οι μονάδες ECTS συνολικά για το
πρόγραμμα και Μονάδες ECTS ανά ενότητα. (Ο Υπολογισμός μονάδων ECTS πραγματοποιείται σύμφωνα με
το συνημμένο ΠΑΡΑΡΤΗΜΑ. Γενικά, η αντιστοιχία είναι
1 ECTS=25-30 ώρες φόρτου εργασίας. Συγκεκριμένα,
ισχύουν τα εξής ανά κατηγορία προγράμματος: Α. Στα
Προγράμματα Εξειδικευμένης Επιμόρφωσης η αντιστοιχία είναι 1 ECTS=25 ώρες φόρτου εργασίας. Τα Προγράμ-
ματα Εξειδικευμένης Επιμόρφωσης, έχουν υποχρεωτικά
ως προϋπόθεση συμμετοχής των εκπαιδευόμενων την
κατοχή πτυχίου τριτοβάθμιας εκπαίδευσης ή ισότιμου
τίτλου σπουδών. Β. Στα Προγράμματα Επιμόρφωσης η
αντιστοιχία είναι 1 ECTS=30 ώρες φόρτου εργασίας).
14. Μέθοδος υλοποίησης. Σε περίπτωση εξ αποστάσεως εκπαίδευσης, διευκρινίζεται εάν πρόκειται για σύγ-
χρονη ή ασύγχρονη εκπαίδευση.
15. Οργάνωση διδασκαλίας (τρόπος και μέθοδος).
16. Διάρκεια εκπαίδευσης ανά εκπαιδευτική μέθοδο
(σε περίπτωση υλοποίησης μεικτής εκπαίδευσης, με τη
χρήση δηλ. διαφορετικών μεθόδων).
17. Χώρος υλοποίησης [στην περίπτωση (και) διά ζώσης εκπαίδευσης].
18. Διδακτικές Ενότητες και Διδάσκοντες/-ουσες.
19. Αντικείμενο διδακτικών ενοτήτων και Περιγράμματα μαθημάτων.
20. Πηγές γνώσης (π.χ βιβλιογραφία, αρθρογραφία,
δικτυογραφία κ.τ.λ.).
21. Ομάδες στόχου, δηλ. προσδιορισμός εκπαιδευόμενων.
22. Ανώτατος αριθμός εκπαιδευόμενων (εάν προτείνεται).
23. Ελάχιστα τυπικά προσόντα που απαιτούνται για τη
συμμετοχή στο πρόγραμμα/Προϋποθέσεις εισαγωγήςσυμμετοχής στο πρόγραμμα.
24. Προαπαιτούμενες γνώσεις και δεξιότητες για παρακολούθηση.
25. Τρόπος αξιολόγησης των εκπαιδευομένων (π.χ.
τεστ αξιολόγησης ανά ενότητα, υποχρεωτική τελική
εργασία).
26. Προϋποθέσεις χορήγησης πιστοποιητικού (κλίμακα
βαθμολόγησης και απαιτήσεις επιτυχούς ολοκλήρωσης).
27. Ομάδα προγράμματος: Ονοματεπώνυμο, ιδιότητα και σύντομα βιογραφικά σημειώματα: α) ΕΥ, β) ΑΥ
(εφόσον την ευθύνη επί του ακαδημαϊκού περιεχομένου
φέρει άτομο διαφορετικό από τον/την ΕΥ) και γ) Μελών
της ομάδας εργασίας.
28. Αναλυτική Χρηματοδότηση (κόστος συμμετοχής,
τρόπος πληρωμής, αριθμός δόσεων καταβολής).
29. Εκτιμώμενος προϋπολογισμός.
30. Πρόσθετες πληροφορίες και τύπος πιστοποιητικού.
31. Μελέτη σκοπιμότητας και βιωσιμότητας, όπου
αποτυπώνεται η διαδικασία διαπίστωσης των αναγκών
και η σκοπιμότητα της προσφοράς του προγράμματος.
32. Ενδεικτικό εκπαιδευτικό υλικό.
33. Λεπτομέρειες που αφορούν το πρόγραμμα και δεν
περιλαμβάνονται στα παραπάνω πεδία.
Ο/Η ΕΥ μπορεί να προσθέσει οποιαδήποτε επιπλέον
πληροφορία ή να επισυνάψει οποιοδήποτε επιπλέον έγγραφο για να αποτυπώσει πληρέστερα το αίτημά του/
της προς το Συμβούλιο του Κ.Ε.ΔΙ.ΒΙ.Μ.
Το Κ.Ε.ΔΙ.ΒΙ.Μ. δύναται, κατόπιν απόφασης του Συμβουλίου του Κέντρου, να συμμετέχει σε προσκλήσεις
που επισπεύδονται από φορείς της περ. α) της παρ. 1 του
άρθρου 14 του ν. 4270/2014 (Α΄ 143) και απευθύνονται
προς τα Κέντρα Δια Βίου Μάθησης (Κ.Δ.Β.Μ.) του Μητρώου Φορέων Δια Βίου Μάθησης του Υπουργείου Παιδείας
και Θρησκευμάτων, στην περίπτωση αυτή ακολουθείται
η έγκριση του σχετικού εντύπου-πρότασης από το Συμβούλιο του Κ.Ε.ΔΙ.ΒΙ.Μ.
Summer/winter schools
Η υποβολή πρότασης για την υλοποίηση summer/
winter schools πραγματοποιείται από τον/την ΕΥ με
βάση το προαναφερθέν έντυπο υποβολής αιτήματος
προς το Συμβούλιο του Κ.Ε.ΔΙ.ΒΙ.Μ.. Στην υποβολή της
πρότασης, αποτυπώνονται όλα τα βασικά στοιχεία που
αφορούν στην οργάνωση και λειτουργία του προτεινόμενου summer/winter school.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
ΠΑΡΑΡΤΗΜΑ
ΠΙΝΑΚΑΣ ΓΙΑ ΥΠΟΛΟΓΙΣΜΟ ECTS
Υπολογισμός φόρτου εργασίας εκπαιδευόμενων
Υπολογισμός φόρτου εργασίας εκπαιδευόμενων 1 ECTS= 25-30 ώρες φόρτου εργασίας
Στα Προγράμματα Εξειδικευμένης Επιμόρφωσης η αντιστοιχία είναι 1ECTS=25 ώρες φόρτου εργασίας. (Τα Προγράμματα Εξειδικευμένης Επιμόρφωσης έχουν υποχρεωτικά ως προϋπόθεση συμμετοχής των εκπαιδευόμενων
την κατοχή πτυχίου τριτοβάθμιας εκπαίδευσης ή ισότιμου τίτλου σπουδών).
Στα Προγράμματα Επιμόρφωσης η αντιστοιχία είναι 1ECTS=30 ώρες φόρτου εργασίας.
Ο φόρτος εργασίας των εκπαιδευόμενων συνίσταται
στον χρόνο που πρέπει να δαπανήσει κατά μέσο όρο ο/η
εκπαιδευόμενος/-η για να ολοκληρώσει επιτυχώς όλες
τις προγραμματισμένες εκπαιδευτικές δραστηριότητες
και να επιτύχει τα μαθησιακά αποτελέσματα που καθορίζονται για κάθε επιμέρους αυτοτελές εκπαιδευτικό
συστατικό στοιχείο.
Στον πίνακα πρέπει να αναγράφονται οι ώρες μελέτης
του/της εκπαιδευόμενου/-ης για κάθε μαθησιακή δραστηριότητα, οι ώρες μη καθοδηγούμενης μελέτης και να
περιγράφονται αναλυτικά ο τρόπος και οι μέθοδοι διδασκαλίας (π.χ. Διαλέξεις, Σεμινάρια, Εργαστηριακή Άσκη-
ση, Άσκηση πεδίου, Μελέτη και ανάλυση βιβλιογραφίας,
Φροντιστήριο, Πρακτική, Κλινική Άσκηση, Καλλιτεχνικό
εργαστήριο, Διαδραστική διδασκαλία, Εκπαιδευτικές
επισκέψεις, Εκπόνηση μελέτης (project), Συγγραφή εργασίας/εργασιών, Καλλιτεχνική δημιουργία κ.λπ. )
Εκπαιδευτική δραστηριότητα Ώρες φόρτου εργασίας
Διαλέξεις διά ζώσης
Διαλέξεις εξ αποστάσεως
Σεμινάρια
Αυτοτελής μελέτη
Γραπτές εργασίες
Ομαδική εργασία
Εξετάσεις
Άλλο (προσδιορίστε παρακάτω):
Συνολικές ώρες φόρτου εργασίας εκπαιδευόμενων
Άρθρο 14
Διαδικασία έγκρισης αιτήματος - Κοινοποίηση
εγκρίσεων υλοποίησης προγραμμάτων
1. Διαδικασία έγκρισης αιτήματος
Το Συμβούλιο αξιολογεί και εγκρίνει τα αιτήματα υλοποίησης νέων επιμορφωτικών και εκπαιδευτικών προ-
γραμμάτων του Κ.Ε.ΔΙ.ΒΙ.Μ., καθώς και τα βασικά στοιχεία
τους. Συγκεκριμένα, το αίτημα υλοποίησης προγράμματος μπαίνει ως θέμα ημερήσιας διάταξης σε Συνεδρίαση
του Συμβουλίου του Κ.Ε.ΔΙ.ΒΙ.Μ. Το Συμβούλιο αξιολογεί
και εγκρίνει τα αιτήματα υλοποίησης νέων επιμορφωτικών και εκπαιδευτικών προγραμμάτων του Κ.Ε.ΔΙ.ΒΙ.Μ.,
καθώς και τα βασικά στοιχεία τους, λαμβάνοντας υπόψη
τα ακόλουθα:
α) Πληρότητα της υποβληθείσας πρότασης,
β) επιστημονική συνάφεια των Επιστημονικά Υπεύθυνων και εκπαιδευτική πληρότητα των σχεδίων των
προγραμμάτων σπουδών,
γ) συνάρτηση με την αποστολή και το κύρος της Ιεράς
Μητρόπολης Ιωαννίνων και
δ) βιωσιμότητα του προγράμματος.
Το Συμβούλιο δύναται να ζητήσει διευκρινίσεις - διορθώσεις σε μία πρόταση, εφόσον κρίνει ότι δεν ικανοποι-
ούνται τα παραπάνω κριτήρια, και επανεξετάζει την αναμορφωμένη πρόταση. Κατά τη διαδικασία αξιολόγησης,
το Συμβούλιο έχει επίσης τη δυνατότητα να απευθυνθεί
σε ειδικούς για την οριστική διαμόρφωση της κρίσης του.
2. Κοινοποίηση - Ανάρτηση Αποφάσεων έγκρισης υλοποίησης προγραμμάτων
Όπως προαναφέρθηκε, το Συμβούλιο αξιολογεί και
εγκρίνει τα αιτήματα υλοποίησης νέων επιμορφωτικών
και εκπαιδευτικών προγραμμάτων του Κ.Ε.ΔΙ.ΒΙ.Μ., καθώς και τα βασικά στοιχεία τους.
Μετά την έγκριση των αιτημάτων, το Συμβούλιο τα
διαβιβάζει προς το Υπουργείο Παιδείας, Θρησκευμάτων
και Αθλητισμού και κοινοποιεί τις σχετικές αποφάσεις
προς το Μητροπολιτικό Συμβούλιο. Η απόφαση έγκρισης
αναρτάται στο πρόγραμμα «ΔΙΑΥΓΕΙΑ».
Κάθε εκπαιδευτικό ή επιμορφωτικό πρόγραμμα, καθώς
και τα βασικά στοιχεία αυτού αναρτώνται υποχρεωτικά στην επίσημη ιστοσελίδα του Κ.Ε.ΔΙ.ΒΙ.Μ., μετά την
έγκρισή του και πριν από την έναρξη κατάθεσης αιτήσεων συμμετοχής και την έναρξη υλοποίησής του.
Με επιμέλεια του Συμβουλίου του Κ.Ε.ΔΙ.ΒΙ.Μ. κοινοποιείται στο Υπουργείο Παιδείας, Θρησκευμάτων και
Αθλητισμού, σε εξαμηνιαία βάση, κατάλογος των εκπαιδευτικών και επιμορφωτικών προγραμμάτων που
προσφέρονται μέσω του Κέντρου.
Όλα τα εγκεκριμένα προγράμματα δημοσιοποιούνται
στην ιστοσελίδα του Κ.Ε.ΔΙ.ΒΙ.Μ., στην οποία περιλαμβάνονται και τα στοιχεία των αντίστοιχων προγραμμάτων.
Οι Επιστημονικά Υπεύθυνοι/-ες των επιμορφωτικών προγραμμάτων του Κ.Ε.ΔΙ.ΒΙ.Μ. δύνανται να τηρούν επιμέρους
ιστοσελίδες, οι οποίες τηρούνται σε διεύθυνση ενιαίου
εντοπιστή χώρου (url) της Ιεράς Μητροπόλεως Ιωαννίνων.
Άρθρο 15
Αξιολόγηση
1. Αξιολόγηση προγραμμάτων από εκπαιδευόμενους
Το Συμβούλιο του Κ.Ε.ΔΙ.ΒΙ.Μ. καθορίζει τη διαδικασία
εσωτερικής αξιολόγησης των προγραμμάτων του Κ.Ε.ΔΙ.
ΒΙ.Μ.
Μετά την ολοκλήρωση κάθε προγράμματος, η αξιολόγηση γίνεται από τους εκπαιδευόμενους με βάση ερωτη-
ματολόγιο, το οποίο περιλαμβάνει συγκεκριμένους άξονες
και δείκτες αξιολόγησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
Ο/Η Επιστημονικά Υπεύθυνος/-η (ΕΥ) δύναται να διενεργήσει ενδιάμεση αξιολόγηση, εφόσον το κρίνει σκόπιμο.
Η Έκθεση Αξιολόγησης υποβάλλεται από τον/την ΕΥ
εγγράφως στο Κ.Ε.ΔΙ.ΒΙ.Μ. μαζί με το έγγραφο ολοκλήρωσης του προγράμματος επιμόρφωσης. Η Έκθεση
Αξιολόγησης προγράμματος κατατίθεται ανά κύκλο,
εφόσον είναι εγκεκριμένοι επαναλαμβανόμενοι κύκλοι
του ίδιου προγράμματος.
2. Αξιολόγηση Κ.Ε.ΔΙ.ΒΙ.Μ.
Θα αξιολογείται σύμφωνα με την ισχύουσα νομοθεσία
και από τους φορείς που προβλέπεται.
Άρθρο 16
Ολοκλήρωση προγράμματος επιμόρφωσης Έκδοση πιστοποιητικών - Απονομή Πιστωτικών
Μονάδων
Προϋπόθεση για την έκδοση Πιστοποιητικών από
το Κ.Ε.ΔΙ.ΒΙ.Μ. είναι η κατάθεση από τον/την εκάστοτε
Επιστημονικά Υπεύθυνο/η (ΕΥ) έγγραφης πιστοποίησης
άρτιας διεξαγωγής προγράμματος, με βάση την εγκεκριμένη από το Συμβούλιο του Κ.Ε.ΔΙ.ΒΙ.Μ. πρόταση
υλοποίησης προγράμματος. Η έγγραφη πιστοποίηση
άρτιας διεξαγωγής προγράμματος πραγματοποιείται με
την κατάθεση Εγγράφου Ολοκλήρωσης της εκπαίδευσης
του προγράμματος με βάση εγκεκριμένο από το Συμβούλιο του Κ.Ε.ΔΙ.ΒΙ.Μ. υπόδειγμα.
Στο έγγραφο ολοκλήρωσης περιλαμβάνονται:
- Όλα τα στοιχεία του προγράμματος,
- οι αλφαβητικοί πίνακες των συμμετεχόντων που
ολοκλήρωσαν επιτυχώς το πρόγραμμα και πληρούν
τις προϋποθέσεις για την χορήγηση Πιστοποιητικού με
αναλυτική βαθμολογία ανά ενότητα,
- οι αλφαβητικοί πίνακες συμμετεχόντων που παρακολούθησαν συνολικά το πρόγραμμα, αλλά δεν πληρούν τα
κριτήρια επιτυχούς ολοκλήρωσης του προγράμματος για
την χορήγηση Πιστοποιητικού με αναλυτική βαθμολογία
ανά ενότητα,
- οι αλφαβητικοί πίνακες των συμμετεχόντων που παρακολούθησαν εν μέρει το πρόγραμμα, και συνεπώς δεν
πληρούν τις προϋποθέσεις για τη χορήγηση Πιστοποιητικού με αναλυτική βαθμολογία ανά ενότητα.
Εφόσον είναι εγκεκριμένοι επαναλαμβανόμενοι κύκλοι
του ίδιου προγράμματος επιμόρφωσης, τότε για τον κάθε
κύκλο κατατίθεται ξεχωριστό έγγραφο ολοκλήρωσης. Στο
έγγραφο ολοκλήρωσης επισυνάπτεται η Έκθεση Αξιολόγησης του προγράμματος. Επίσης, επισυνάπτονται τα παρου-
σιολόγια των εκπαιδευόμενων (εάν το πρόγραμμα περιλάμβανε διά ζώσης ή σύγχρονη εξ αποστάσεως εκπαίδευση).
Σε περίπτωση προγράμματος Εξειδικευμένης Επιμόρφωσης, ο/η ΕΥ βεβαιώνει επίσης την κατοχή πτυχίου απ’
όλους τους συμμετέχοντες.
Σε περίπτωση αυτοχρηματοδοτούμενου προγράμματος, ο/η ΕΥ βεβαιώνει επιπλέον ότι έχουν καταβληθεί τα
προβλεπόμενα τέλη φοίτησης.
Το έγγραφο ολοκλήρωσης κατατίθεται από τον/την ΕΥ
στο Συμβούλιο του Κ.Ε.ΔΙ.ΒΙ.Μ. το αργότερο 25 εργάσιμες
μέρες μετά την ολοκλήρωση της εκπαίδευσης του προγράμματός τους, προκειμένου στη συνέχεια να εκδοθούν
τα Πιστοποιητικά και συναφή έγγραφα από το Κ.Ε.ΔΙ.ΒΙ.Μ.
Το αργότερο σε 20 εργάσιμες μέρες μετά την παραλαβή του εισερχόμενου εγγράφου ολοκλήρωσης εκπαίδευ-
σης από τον/την Ε.Υ. το Συμβούλιο του Κ.Ε.ΔΙ.ΒΙ.Μ. εκδίδει
Εξερχόμενο Έγγραφο προς το Μητροπολιτικό Συμβούλιο,
ενημερώνοντας για την ολοκλήρωση του προγράμματος
και για την έκδοση Πιστοποιητικών και συναφών εγγράφων, που αφορούν στο συγκεκριμένο πρόγραμμα. Το
Συμβούλιο του Κ.Ε.ΔΙ.ΒΙ.Μ. είναι αρμόδιο για την έκδοση
των Πιστοποιητικών και συνοδευτικών εγγράφων.
Τα Πιστοποιητικά και τα συνοδευτικά τους έγγραφα στην
ελληνική και αγγλική γλώσσα ακολουθούν τα εγκεκριμένα
από το Συμβούλιο πρότυπα. Η υπογραφή των Πιστοποιητικών, Βεβαιώσεων και σχετικών εγγράφων γίνεται μετά την
ολοκλήρωση των σχετικών διαδικασιών.
Η υπογραφή των Πιστοποιητικών και συναφών εγγράφων γίνεται ως εξής:
α. Τα Πιστοποιητικά (ελληνικά - αγγλικά) υπογράφονται
από τον/την ΕΥ του προγράμματος και τον Πρόεδρο του
Κ.Ε.ΔΙ.ΒΙ.Μ.
β. Βεβαιώσεις και Συμπληρώματα Πιστοποιητικού Παρακολούθησης (σε ελληνικά και αγγλικά) υπογράφονται από
τον/την ΕΥ του προγράμματος.
Το Συμβούλιο του Κ.Ε.ΔΙ.ΒΙ.Μ. μεριμνά για την επίδοση/
αποστολή τους στους δικαιούχους και τηρεί τα σχετικά έγγραφα και πιστοποιητικά στο αρχείο του.
Άρθρο 17
Απονομή πιστωτικών μονάδων
και Τύποι Πιστοποιητικών
1. Απονομή Πιστωτικών Μονάδων
Tα Προγράμματα Συνεχιζόμενης Εκπαίδευσης και Επιμόρφωσης του Κ.Ε.ΔΙ.ΒΙ.Μ., ακολουθώντας τις ευρωπαϊκές
και εθνικές κατευθύνσεις, περιλαμβάνουν τον προσδιορισμό των μαθησιακών αποτελεσμάτων του προγράμματος
και των επαγγελματικών αποτελεσμάτων (μικροδιαπιστευτήρια/microcredentials) ή τον αριθμό των πιστωτι-
κών μονάδων (ECTS), που αποκτούνται από την επιτυχή
ολοκλήρωση του προγράμματος ή κάθε επιμέρους ενότητας του προγράμματος, εάν διαρθρώνεται σε ενότητες.
Στα Προγράμματα Συνεχιζόμενης Εκπαίδευσης και Επιμόρφωσης του Κ.Ε.ΔΙ.ΒΙ.Μ. αποδίδονται Πιστωτικές Μο-
νάδες ECTS (European Credit Transfer and Accumulation
System/Ευρωπαϊκό σύστημα μεταφοράς και συσσώρευσης ακαδημαϊκών μονάδων), με αντιστοιχία 1 ETCS=
25-30 ώρες φόρτου εργασίας, μετά από αποδεδειγμένη
επιτυχή αξιολόγηση (εξέταση) των μαθησιακών αποτελεσμάτων του προγράμματος.
Συγκεκριμένα, οι αντιστοιχίες έχουν ως εξής:
- Στα Προγράμματα Εξειδικευμένης Επιμόρφωσης η
αντιστοιχία είναι 1 ECTS=25 ώρες φόρτου εργασίας. Τα
Προγράμματα Εξειδικευμένης Επιμόρφωσης, έχουν υποχρεωτικά ως προϋπόθεση συμμετοχής των εκπαιδευό-
μενων την κατοχή πτυχίου τριτοβάθμιας εκπαίδευσης ή
ισότιμου τίτλου σπουδών.
- Στα Προγράμματα Επιμόρφωσης η αντιστοιχία είναι
1 ECTS=30 ώρες φόρτου εργασίας.
2. Τύποι Πιστοποιητικών
Τα Πιστοποιητικά που απονέμει το Κ.Ε.ΔΙ.ΒΙ.Μ. είναι
Πιστοποιητικά μη τυπικής εκπαίδευσης. Η μορφή/τύπος
των πιστοποιητικών καθορίζεται με απόφαση του Συμβουλίου του Κ.Ε.ΔΙ.ΒΙ.Μ. Τα πιστοποιητικά και τα συνο-
δευτικά τους έγγραφα στην ελληνική και αγγλική γλώσσα
ακολουθούν τα εγκεκριμένα από το Συμβούλιο πρότυπα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
Τύποι Πιστοποιητικών και Συνοδευτικών Εγγράφων
που εκδίδει το Κ.Ε.ΔΙ.ΒΙ.Μ.: Ι) ΕΛΛΗΝΙΚΑ:
Α) Πιστοποιητικό Επιμόρφωσης
Εκδίδεται μετά από επιτυχή ολοκλήρωση του προγράμματος επιμόρφωσης, με βάση τις προϋποθέσεις
χορήγησης πιστοποιητικού, όπως προβλέπονταν στο
εγκεκριμένο αίτημα υλοποίησης προγράμματος.
Β) Πιστοποιητικό Εξειδικευμένης Επιμόρφωσης
Εκδίδεται: i) όταν το πρόγραμμα επιμόρφωσης ήταν
ανοιχτό μόνο σε πτυχιούχους, σύμφωνα με το εγκεκριμένο αίτημα υλοποίησης προγράμματος (σε αυτήν την
περίπτωση ο/η Επιστημονικά Υπεύθυνος/-η έχει δηλώσει
στο Έγγραφο Ολοκλήρωσης ότι επιβεβαιώνει την ύπαρξη
πτυχίου για όλους/-ες τους/τις συμμετέχοντες/-ουσες) και
ii) μετά από επιτυχή ολοκλήρωση, με βάση τις προϋποθέσεις χορήγησης πιστοποιητικού, όπως προβλέπονταν στο
εγκεκριμένο αίτημα υλοποίησης προγράμματος.
Γ) Συμπλήρωμα Πιστοποιητικού Επιμόρφωσης:
Επεξηγηματικό έγγραφο με υποχρεωτική αναφορά
στο σώμα κειμένου:
i. Όσα περιλαμβάνονται στο Πιστοποιητικό.
ii. Προϋποθέσεις χορήγησης πιστοποιητικού (κλίμακα
βαθμολόγησης και απαιτήσεις επιτυχούς ολοκλήρωσης),
με βάση το εγκεκριμένο αίτημα υλοποίησης έργου/προγράμματος.
iii. Διδακτικές Ενότητες προγράμματος (και αναλυτική
βαθμολογία με τη μορφή μέσου όρου ανά ενότητα και
τελικού μέσου όρου).
iv. Μονάδες ECTS.
Δ) Συμπλήρωμα Πιστοποιητικού Εξειδικευμένης Επιμόρφωσης:
Ισχύει ό,τι και για το Συμπλήρωμα Πιστοποιητικού Επιμόρφωσης στην ελληνική γλώσσα, με την υποχρεωτική
προσθήκη: «Ελάχιστη προϋπόθεση εισαγωγής-συμμετοχής στο πρόγραμμα: Πτυχίο Τριτοβάθμιας Εκπαίδευσης
(ή ισότιμου τίτλου)».
Ε) Βεβαίωση Παρακολούθησης
Εκδίδεται για τους εκπαιδευόμενους που παρακολούθησαν συνολικά ή εν μέρει το έργο/πρόγραμμα επιμόρ-
φωσης, αλλά δεν πληρούν τις προϋποθέσεις για την χορήγηση Πιστοποιητικού. [Εξαιρούνται από την υποχρέωση
έκδοσης Βεβαίωσης Παρακολούθησης τα προγράμματα, όπως τα «Μαζικά Ανοικτά Διαδικτυακά Μαθήματα»
(MOOCS), τα οποία εκτός από αυτούς που καταβάλλουν το
κόστος συμμετοχής τους στο πρόγραμμα, προσφέρονται
ταυτόχρονα δωρεάν και σε μεγάλο αριθμό εκπαιδευόμενων, οι οποίοι/-ες, σύμφωνα με τους όρους του προγράμ-
ματος, δεν λαμβάνουν πιστοποιητικό επιμόρφωσης.].
ΙΙ) ΑΓΓΛΙΚΑ:
Α) Certificate of Continuing Education
Πιστοποιητικό Επιμόρφωσης/Πιστοποιητικό Εξειδικευμένης Επιμόρφωσης στην αγγλική γλώσσα. Ισχύει ό,τι
και για το Πιστοποιητικό Α και Β στην ελληνική γλώσσα.
Β) Certificate Supplement
Επεξηγηματικό έγγραφο στην αγγλική γλώσσα. Ισχύει
ό,τι και για το Συμπλήρωμα Πιστοποιητικού Επιμόρφωσης/Συμπλήρωμα Εξειδικευμένης Επιμόρφωσης στην
ελληνική γλώσσα. Στην περίπτωση των προγραμμάτων
Εξειδικευμένης Επιμόρφωσης περιλαμβάνεται υποχρεωτικά το πεδίο: “Minimum entry requirement: Tertiary
Education Bachelor (or equivalent)”.
Το Κ.Ε.ΔΙ.ΒΙ.Μ. τηρεί όλα τα παραπάνω έγγραφα στο
αρχείο του.
Το Συμβούλιο του Κ.Ε.ΔΙ.ΒΙ.Μ. είναι αρμόδιο για την
πολιτική που εφαρμόζεται σχετικά με τις περιπτώσεις,
για τις οποίες υφίσταται η δυνατότητα, από αρμόδιους
εθνικούς ή διεθνείς φορείς, πιστοποίησης των προσόντων για όσους ολοκλήρωσαν επιτυχώς συγκεκριμένα
εκπαιδευτικά προγράμματα.
Άρθρο 18
Κυρώσεις
Σε περίπτωση που το Συμβούλιο διαπιστώσει τη μη
τήρηση του παρόντος Κανονισμού ή τη μη τήρηση των
όρων υλοποίησης ενός προγράμματος σύμφωνα με την
εγκεκριμένη πρόταση ή κάποια άλλη ενέργεια ή παράλειψη εκ μέρους του/της Επιστημονικά Υπεύθυνου/-ης
(ΕΥ) που δημιουργεί σοβαρά προβλήματα, έχει δικαίωμα
να προχωρήσει σε:
α. Διακοπή της λειτουργίας του προγράμματος.
β. Αποκλεισμό του/της ΕΥ από τη συμμετοχή σε προγράμματα εκπαίδευσης ή άλλες δραστηριότητες του
Κ.Ε.ΔΙ.ΒΙ.Μ. για όσο χρόνο κρίνει απαραίτητο.
Άρθρο 19
Κοινωνική πολιτική του Κ.Ε.ΔΙ.ΒΙ.Μ. Δράσεις και Προγράμματα Κοινωνικής Ευθύνης
Στο πλαίσιο των δράσεων κοινωνικής ευθύνης της Ιεράς Μητροπόλεως Ιωαννίνων, το Κ.Ε.ΔΙ.ΒΙ.Μ. μπορεί να
υλοποιεί Προγράμματα/Σεμινάρια Συνεχιζόμενης Εκπαίδευσης/Επιμόρφωσης, τα οποία προσφέρονται δωρεάν
σε άτομα ή φορείς, η εκπαιδευτική στήριξη των οποίων
κρίνεται απαραίτητη. Η υλοποίηση των συγκεκριμένων
δράσεων πραγματοποιείται μετά από εισήγηση του/της
Προέδρου και τη σύμφωνη γνώμη του Συμβουλίου του
Κ.Ε.ΔΙ.ΒΙ.Μ. Στο πλαίσιο αυτό, μπορούν να πραγματοποιούνται συνεργασίες με άλλους φορείς σε αντικείμενα της
ειδικότητάς τους, συνεργασίες με επιμορφωτές/-τριες
που επιθυμούν να παρέχουν εθελοντικά αμισθί εκπαίδευση σε αντικείμενα της ειδικότητας και επαγγελματικής
τους εμπειρίας, καθώς και συνεργασίες με εξωτερικούς
φορείς, υπηρεσίες και εξωτερικούς/-ές εισηγητές/-τριες
που επιθυμούν να παρέχουν δωρεάν εκπαιδευτικές υπηρεσίες, μετά από σχετικά αιτήματα του Κ.Ε.ΔΙ.ΒΙ.Μ. Υπεύ-
θυνος/-η για τις συγκεκριμένες δράσεις είναι ο Πρόεδρος
του Κ.Ε.ΔΙ.ΒΙ.Μ. Η οργάνωσή τους πραγματοποιείται από
το Συμβούλιο του Κ.Ε.ΔΙ.ΒΙ.Μ. Οι διαδικασίες, οι βεβαιώσεις και η απονομή πιστωτικών μονάδων καθορίζονται
με αποφάσεις του Συμβουλίου του Κ.Ε.ΔΙ.ΒΙ.Μ.
Στο ευρύτερο πλαίσιο κοινωνικής ευθύνης της Ιεράς
Μητρόπολης Ιωαννίνων, το Κ.Ε.ΔΙ.ΒΙ.Μ. μπορεί, επίσης, να
σχεδιάζει και να υλοποιεί ενημερωτικές δράσεις, δράσεις
συμβουλευτικής και επαγγελματικού προσανατολισμού,
εθελοντικές δράσεις και προγράμματα με στόχο τη διασύνδεση της Ιεράς Μητρόπολης με την πόλη των Ιωαννίνων
και με την ευρύτερη κοινωνία σε Ελλάδα και εξωτερικό.
Στο πλαίσιο της κοινωνικής του πολιτικής όσον αφορά
στα προγράμματα που προβλέπουν τέλη φοίτησης, το
Κ.Ε.ΔΙ.ΒΙ.Μ. μπορεί με απόφαση του Συμβουλίου του να
προσφέρει εκπτώσεις σε ειδικές κατηγορίες εκπαιδευόμενων (όπως ανέργους, ΑΜΕΑ, πολύτεκνους, φοιτη-
τές/-τριες, μέλη προσωπικού Ιεράς Μητροπόλεως κ.ά.)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2577/01.05.2024
ή υποτροφίες επίδοσης, κατόπιν έγκρισης του Μητροπολιτικού Συμβουλίου.
Άρθρο 20
Διαχείριση Προγραμμάτων του Κ.Ε.ΔΙ.ΒΙ.Μ.
1. Η οικονομική διαχείριση των εσόδων κάθε επιμορφωτικού προγράμματος του Κ.Ε.ΔΙ.ΒΙ.Μ. πραγματοποιείται
μέσω έργου/προγράμματος από τις διοικητικές δομές της
Ιεράς Μητρόπολης Ιωαννίνων. Σε ένα (1) έργο/πρόγραμμα
δύναται να πραγματοποιείται η οικονομική διαχείριση ενός
(1) ή περισσοτέρων επιμορφωτικών και εκπαιδευτικών
προγραμμάτων.
2. Το Κ.Ε.ΔΙ.ΒΙ.Μ. δύναται, κατόπιν απόφασης του Συμβουλίου του Κέντρου, να συμμετέχει σε προσκλήσεις που
επισπεύδονται από φορείς της περ. α) της παρ. 1 του άρθρου 14 του ν. 4270/2014 (Α΄ 143) και απευθύνονται προς
τα Κέντρα Διά Βίου Μάθησης (Κ.Δ.Β.Μ.) του Μητρώου
Φορέων Διά Βίου Μάθησης του Υπουργείου Παιδείας,
Θρησκευμάτων και Αθλητισμού. Η οικονομική διαχείριση
των πόρων πάσης φύσεως συγχρηματοδοτούμενων έργων και προγραμμάτων κατάρτισης και διά βίου μάθησης
πραγματοποιείται μέσω των διοικητικών δομών της Ιεράς
Μητρόπολης Ιωαννίνων. Το Κ.Ε.ΔΙ.ΒΙ.Μ. υποχρεούται να
εφαρμόζει τους όρους που καθορίζονται στην πρόσκληση κάθε συγχρηματοδοτούμενης δράσης συνεχιζόμενης
επαγγελματικής εκπαίδευσης και κατάρτισης και διά βίου
μάθησης τόσο ως προς τις προϋποθέσεις χρηματοδότησης, όσο και ως προς την υλοποίηση των δράσεων. Ειδικώς
για τα συγχρηματοδοτούμενα έργα για τα οποία τίθενται
ειδικότεροι όροι και προϋποθέσεις στην πρόσκληση του
εκάστοτε φορέα για τον ορισμό του/της ΕΥ των έργων/
προγραμμάτων, το Συμβούλιο του Κέντρου ορίζει ΕΥ σύμφωνα με τους όρους της πρόσκλησης.
Άρθρο 21
Συνεργασία με άλλους φορείς
1. Το Κ.Ε.ΔΙ.ΒΙ.Μ. δύναται να συνεργάζεται με Κ.Ε.ΔΙ.
ΒΙ.Μ. Α.Ε.Ι., Ερευνητικά Πανεπιστημιακά Ινστιτούτα (Ε.Π.Ι.),
ερευνητικά κέντρα, τεχνολογικούς φορείς και ινστιτούτα
της ημεδαπής του άρθρου 13Α του ν. 4310/2014 (Α΄ 258),
αναγνωρισμένα ομοταγή Ιδρύματα της αλλοδαπής, άλλους
φορείς τριτοβάθμιας εκπαίδευσης και επιστημονικούς φορείς του ιδιωτικού ή δημόσιου τομέα, καθώς και με το Ίδρυ-
μα Ποιμαντικής Επιμορφώσεως της Ιεράς Αρχιεπισκοπής
Αθηνών (ΙΠΕ) και με κάθε άλλο εκκλησιαστικό φορέα της
Ελλάδας και της αλλοδαπής, για την παροχή υπηρεσιών μη
τυπικής εκπαίδευσης και διά βίου μάθησης.
2. Για την οργάνωση και παροχή εκπαιδευτικών και επιμορφωτικών προγραμμάτων διά βίου εκπαίδευσης κατόπιν
συνεργασίας περισσοτέρων φορέων, απαιτείται η σύναψη
Συμφώνου Συνεργασίας μεταξύ των φορέων που συνεργάζονται, στο οποίο ορίζονται τα στοιχεία που περιλαμβά-
νονται στο αίτημα για έγκριση υλοποίησης προγράμματος,
ο φορέας που αναλαμβάνει την οικονομική διαχείριση του
προγράμματος, η διανομή των πόρων μεταξύ των φορέων που συνεργάζονται, καθώς και οι υποχρεώσεις και τα
δικαιώματα κάθε φορέα.
Άρθρο 22
Πόροι του Κ.Ε.ΔΙ.ΒΙ.Μ.
1. Το Κ.Ε.ΔΙ.ΒΙ.Μ. είναι αυτοχρηματοδοτούμενο και επικουρικά δύναται να χρηματοδοτείται από τον προϋπολο-
γισμό της Ιεράς Μητρόπολης Ιωαννίνων. Ειδικότερα, πόροι
του Κ.Ε.ΔΙ.ΒΙ.Μ. είναι οι ακόλουθοι:
α) Έσοδα από την οργάνωση και παροχή εκπαιδευτικών,
επιμορφωτικών έργων και προγραμμάτων διά βίου μάθησης και συνεχιζόμενης κατάρτισης που διοργανώνονται με
την επιμέλεια και εποπτεία του Κ.Ε.ΔΙ.ΒΙ.Μ.,
β) έσοδα από τη διοργάνωση σεμιναρίων και συνεδρίων,
γ) χρηματοδοτήσεις από επιχειρησιακά ή άλλα προγράμματα επιμόρφωσης και διά βίου μάθησης που
συγχρηματοδοτούνται από την Ευρωπαϊκή Ένωση, καθώς
και άλλους φορείς του δημόσιου ή ιδιωτικού τομέα ή διεθνείς οργανισμούς, που διοργανώνονται με την επιμέλεια
και εποπτεία του Κέντρου,
δ) δωρεές, οικονομικές ενισχύσεις και χορηγίες που διατίθενται προς το Κ.Ε.ΔΙ.ΒΙ.Μ.,
ε) έσοδα από φορείς του δημόσιου ή ιδιωτικού τομέα
που αναθέτουν στο Κ.Ε.ΔΙ.ΒΙ.Μ. την οργάνωση και υλοποίηση εκπαιδευτικών και επιμορφωτικών προγραμμάτων με
συγκεκριμένο αντικείμενο για την επιμόρφωση ομάδας
στόχου εκπαιδευομένων,
στ) έσοδα από την ανάπτυξη, παραγωγή και αξιοποίηση
εκπαιδευτικού και λοιπού υλικού,
ζ) έσοδα από την εκπόνηση μελετών, την παροχή υπηρεσιών και την εκτέλεση επιμορφωτικών έργων που αφορούν
στη διά βίου μάθηση,
2. Η οικονομική διαχείριση των εσόδων της παρ. 1 πραγματοποιείται μέσω των διοικητικών δομών της Ιεράς Μη-
τρόπολης Ιωαννίνων σε διακριτό κωδικό, με την επιφύλαξη
των έργων/προγραμμάτων για τα οποία απαιτείται από το
οικείο κανονιστικό πλαίσιο η διακριτή οικονομική διαχείριση πόρων.
Άρθρο 23
Άλλες ρυθμίσεις
1. Τροποποίηση του παρόντος Κανονισμού Λειτουργίας
γίνεται με απόφαση της Δ.Ι.Σ. και είναι δυνατή μετά από σχετική εισήγηση του Συμβουλίου του Κ.Ε.ΔΙ.ΒΙ.Μ. και έγκριση
από το Μητροπολιτικό Συμβούλιο.
2. Όσα θέματα δεν προβλέπονται στον παρόντα Κανονισμό ρυθμίζονται με αποφάσεις του Συμβουλίου του Κ.Ε.ΔΙ.
ΒΙ.Μ.
Άρθρο 24
Με τον παρόντα Κανονισμό δεν προκαλείται πρόσθετη
δαπάνη σε βάρος του Προϋπολογισμού της Ιεράς Μητροπόλεως Ιωαννίνων.
Άρθρο 25
Έναρξη ισχύος
Η ισχύς του παρόντος Κανονισμού αρχίζει από τη δημοσίευσή του στο Φύλλο Εφημερίδας της Κυβέρνησης.
Η απόφαση αυτή να δημοσιευθεί στο επίσημο Δελτίο
της Εκκλησίας της Ελλάδος «ΕΚΚΛΗΣΙΑ».
Η απόφαση αυτή να δημοσιευθεί στην Εφημερίδα της
Κυβερνήσεως
Αθήνα, 5 Μαρτίου 2024
Ο Πρόεδρος
† Ο Αθηνών ΙΕΡΩΝΥΜΟΣ

[Source: 20240202577.pdf | Tokens: 55718]